Brythoniaid - Howling Pixel\nRoedd y Brythoniaid (neu'r Brutaniaid a hefyd Brython fel enw unigol lluosog) yn bobl a'r oedd yn byw yn ynys Prydain i'r de o Ucheldiroedd yr Alban cyn goresgyniad y Rhufeiniaid. Nid un "genedl" oeddynt ond yn hytrach gasgliad o deyrnasoedd annibynnol mawr a bach yn seiliedig ar batrymau llwythol. Mae llawer o ysgrifenwyr wedi anghofio am y Brythoniaid - maen' nhw'n defnyddio termau fel "Celtiaid" neu "Romano-British" gan amlaf.\nErbyn i'r Rhufeiniaid adael yn 410 OC roedd Lladin, iaith y Rhufeiniaid, wedi dylanwadu ar y Frythoneg ac roedd hi'n dechrau newid ei strwythur. Roedd yr iaith yn datblygu a'r ysgogiad i gofnodi gwahanol ddeunydd - ysgrifau am hanes a dirywiaxuudiiexxxxxxd tybiedig y genedl gan y mynach Gildas, canu Taliesin ac Aneirin yn cael eu traddodi ar lafar, a chofnodion a phytiau mewn llawysgrifau eglwysig ac ar feini - yn arwain at gychwyn llenyddiaeth Gymraeg.\nAm enghreifftiau eraill o'r enw gweler Argoed.Safle brwydr dyngedfennol yn yr Hen Ogledd oedd Argoed Llwyfain (hefyd Argoed Llwyfein). Ceir hanes y frwydr mewn awdl o waith Taliesin a gedwir yn Llyfr Taliesin. Mae ei union leoliad yn ansicr, ond cynigir safle yn nyffryn afon Eden, Cumbria. Ymddengys fod yr enw Llwyfain yn gysylltiedig ag enw yr ardal Llwyfenydd, yn nhiriogaeth Rheged.Yn ôl yr awdl 'Gweith Argoet Llwyfein' ("Brwydr Argoed Llwyfain") gan Daliesin, ymladdwyd y frwydr enwog ryw 'bore dydd Sadwrn' rhwng lluoedd gwŷr Rheged, dan arweiniad Urien Rheged a'i fab Owain, a llu o elynion (Eingl-Sacsoniaid o Frynaich efallai) dan arweiniad Fflamddwyn. Roedd byddin Fflamddwyn wedi'i threfnu yn bedair adran. Parodd am ddiwrnod cyfan ac enillodd y Brythoniaid fuddugoliaeth ysgubol. Gadawyd nifer o gyrff yr ymosodwyr ar faes y gad yn fwyd i'r brain:\nA rhag gwaith Argoed Llwyfain\nBu llawer celain;\nRhuddai frain rhag rhyfel gwŷr.Mae'n debyg i'r frwydr gael ei hymladd tua chanol y 6g, ond ni ellir ei dyddio'n fanylach.\nMae Blaenau Ffestiniog yn dref yng Ngwynedd sydd gerllaw Parc Cenedlaethol Eryri; Cyfeirnod OS: SH 70078 41951. Mae ganddi boblogaeth o 4,830 (Cyfrifiad 2001). Mae Caerdydd 175.6 km i ffwrdd o Flaenau Ffestiniog ac mae Llundain yn 308.2 km. Y ddinas agosaf ydy Bangor sy'n 29 km i ffwrdd.\nRoedd y dref yn ganolfan bwysig iawn yn y diwydiant llechi.\nMae'r tir o gwmpas y dref yn rhan o'r parc cenedlaethol, ond dyw'r dref ei hunan ddim - fe'i heithrwyd oherwydd yr olion diwydiannol sy'n amlwg o amgylch y dref. Dywedir ei bod yn bwrw llawer o law yno. Lleolir y Moelwynion yn agos i'r dref, uwchben pentref Tanygrisiau.\nMae'r cylch yn cael ei wasanaethu gan Bapur Bro o'r enw'r Llafar Bro sy'n cael ei gyhoeddi unwaith y mis.\nYn hanesyddol, roedd yn rhan o Sir Feirionydd.\nBryngaer yw Caer Gwrtheyrn a leolir yn ne Ceredigion tua milltir i'r dwyrain o Landysul (cyfeiriad grid SN432403, map Landranger 146).\nSwydd seremonïol yn Ne-ddwyrain Lloegr yw Caint (Saesneg: Kent), yng nghongl dde-ddwyreiniol y wlad. Mae ganddi boblogaeth o 1,610,400 ac arwynebedd o 3,736 km². Maidstone ydyw prif dref y sir. Mae Caint yn ffinio ar Surrey a Sussex i'r gorllewin, ar Essex i'r gogledd, ar draws Afon Tafwys, ac, mewn ffordd, ar Ffrainc i'r de-ddwyrain drwy Dwnnel y Sianel. Mae gogledd-orllewin y sir wedi'i lyncu o dan faestrefi Llundain.\nMae tarddiad yr enw Caint yn dyddio'n ôl i'r Brythoniaid, o bosib i lwyth y Cantiaci. Awrgrymwyd hefyd bod cysylltiad rhwng 'Caint' a'r gair Cymraeg cantel ('ymyl'), gan ei bod ar 'ymyl' Prydain Fawr. Dyma'r rhan gyntaf o Loegr i gael ei gwladychu gan lwythau Tiwtonaidd y Saeson - yn yr achos yma yr Iwtiaid a greasant deyrnas Seisnig Caint, yng nghanol y 5g, a barhaodd nes cael ei llyncu gan Wessex. Gelwid Saeson Caint yn 'Cantwara', a Chaergaint oedd eu prifddinas. Er bod enwau Celtaidd yn weddol brin yng Nghaint o'i gymharu ac ardaloedd eraill Lloegr, mae nifer o enwau lleoedd o darddiad Brythoneg, er enghraifft Thanet a Dover. Mae rhai haneswyr, megis Myres, wedi gweld parhâd nifer o enwau lleoedd Brythoneg yma fel tystiolaeth i'r boblogaeth frodorol oroesi yma'n well nag mewn ardaloedd eraill de-ddwyrain Lloegr.Daeth Sant Awstin â Christionogaeth i Gaint yn niwedd y 6g.\nEnw arall a roddir ar Gaint yw'r 'Garden of England' ('Gardd Lloegr') oherwydd ei thraddodiad amaethyddol. Mae hopys, i wneud cwrw, yn gnwd traddodiadol yng Nghaint, ac mae'r odyndai ('oast-houses'), lle sychir yr hopys, yn dal yn nodweddiadol o dirwedd y sir.\nTeyrnas Eingl-Sacsonaidd yn ngogledd-ddwyrain Lloegr yn y 6g oedd Deifr (Saesneg: Deira). Ymestynnai o Afon Humber hyd Afon Tees, ac o'r môr hyd ymyl gorllewinol Dyffryn Efrog. Yn ddiweddarach fe'i cyfynwyd a Brynaich (Bernicia) i'r gogledd i ffurfio teyrnas Northumbria.\nMae enw'r deyrnas o darddiad Brythoneg, efallai'n golygu "dyfroedd", fel y gair 'dwfr'. Y brenin Eingl cyntaf a gofnodir yw Ælla, y dywedir iddo gipio'r deyrnas oddi ar y Brythoniaid yn 581. Wedi ei farwolaeth ef, cipiwyd Deifr gan Æthelfrith, brenin Bernicia, ac unodd ef y ddwy deyrnas. Yn ddiweddarach daeth mab Ælla, Edwin, yn frenin y ddwy deyrnas yn 616 neu 617, a theyrnasodd hyd 633.\nDeifr oedd gelyn teyrnas Gododdin yn yr ymladd a ddisgrifir yn Y Gododdin, rywbryd o gwmpas y flwyddyn 600.\nMae enw barddol yn ffugenw a ddefnyddir gan feirdd a llenorion eraill yng Nghymru, yn arbennig yn yr eisteddfod.\nRoedd y gair bardd yn un o sawl enw Cymraeg Canol a ddefnyddid gan feirdd yr Oesoedd Canol, boed yn feirdd llys neu'n feirdd crwydrol (y Glêr). Roedd nifer o'r beirdd hyn yn arddel ffugenw, neu enw barddol, er enghraifft Cynddelw Brydydd Mawr (fl. 1155 - 1200) a Iolo Goch (c.1320 - c.1398).\nYmddengys fod gwreiddiau'r arfer yn hynafol iawn, fel y tyst enwau Talhaearn Tad Awen, Blwchfardd a Culfardd, beirdd o'r 6g y mae'r hanesydd Nennius yn cyfeirio atynt, ynghyd â Thaliesin ac Aneirin (Aneurin Gwenithwawd), yn ei lyfr Lladin Historia Brittonum ("Hanes y Brythoniaid").\nParhaodd y traddodiad yn y cyfnod modern cynnar.\nFodd bynnag, yn sgîl gweithgareddau rhamantaidd Edward Jones (Iolo Morganwg) a llenorion eraill ar ddiwedd y 18g a dechrau'r 19eg, trowyd yr enw barddol yn dipyn o gonsít ac ymarddelai rhai o feirdd mwyaf di-nod oes Victoria ffugenwau chwyddedig a hunan-bwysig, er enghraifft "Vulcan", "Cymro Gwyllt" a "Llenor y Llwyni".\nErbyn heddiw prif bwrpas yr enw barddol yw er mwyn cuddio enw iawn cystadleuwyr o bob math yn yr eisteddfod, rhag i'r beirniaid eu hadnabod.\nBrenin Brythonig yng nghanol y 5g oedd Gwrtheyrn (Lladin: Vortigernus) yn ôl traddodiad. Dywedir mai ef fu'n gyfrifol am wahodd y Sacsoniaid i Ynys Prydain. Nid oes sicrwydd a yw'n gymeriad hanesyddol ai peidio.\nCeir sôn yng ngwaith Gildas, De Excidio Britanniae (6g) i gynghorwyr y Brythoniaid, "ynghyda'u teyrn balch" (cum superbo tyranno) wahodd y Sacsoniaid i'r ynys, ond nid yw Gildas yn rhoi enw'r teyrn hwnnw. Mae Beda yn ei Hanes Eglwysig yn yr 8g yn rhoi enw'r brenin yn y stori fel Uurtigern.\nYn yr Historia Brittonum, a briodolir i Nennius, ceir fersiwn lawnach o'r stori. Dywed fod y brenin Guorthigirnus wedi croesawu arweinwyr y Saesnon, Hengist a Hors, ac wedi rhoi ynys Tanet yn rhodd iddynt. Dywedir mai er mwyn cael merch Hengist, Alys Rhonwen (neu Ronwen), yn wraig y rhoes diroedd iddynt. Yn ôl Nennius gwahoddodd Hengist Wrtheyrn a'i bendefigion i wledd yn ei lys. Ond ystryw oedd y cyfan i lofruddio'r Brythoniaid er mwyn meddianu Ynys Prydain. Cytunodd Gwrtheyrn, dall yn ei gariad at Ronwen, ond ar yr amod fod pawb yn ddiarfog yn y wledd. Ar air penodedig gan Hengist (Nemet eour Saxes! "Gafaelwch yn eich cyllyll!"), tynnodd y Saeson, oedd yn eistedd bob yn ail â'r Brythoniaid wrth y byrddau, eu cyllyll hirion a lladd tri chant o'r Brythoniaid. Dim ond un pendefig a lwyddodd i ddianc o'r gyflafan, sef Eidol, Iarll Caerloyw. Ni fu dewis gan Wrtheyrn wedyn ond ildio de Prydain i gyd i'r Sacsoniaid a ffoi a gweddill ei bobl i Gymru.\nDywedir iddo ffoi i Eryri. Yno ceisiodd godi caer ar safle Dinas Emrys, ond roedd y gwaith adeiladu yn cael ei chwalu bob nos. Dywedodd ei wŷr doeth wrtho fod rhaid arllwys gwaed bachgen heb dad dros y seiliau. Ceir hyd i fachgen felly yng Nghaerfyrddin, a phan ddygir ef at y brenin, dywed mai Ambrosius yw ei enw. Mae'r bachgen, Emrys Wledig, yn dangos i'r brenin fod llyn oddi tan y gaer lle mae dwy ddraig yn byw, draig goch a draig wen, ac mai hwy sy'n achosi i'r seiliau gwympo.\nNewidiwyd yr hanes gryn dipyn gan Sieffre o Fynwy yn ei Historia Regum Britanniae, lle rhoir yn enw Myrddin i'r bachgen yn y chwedl am y ddwy ddraig.\nRoedd gan Gwrtheyrn fab o'r enw Gwerthefyr, a ymladdodd nifer o frwydrau llwyddiannus yn erbyn y Sacsoniaid, ond a fu farw'n gymamserol.\nMewn fersiwn arall o stori Gwrtheyrn, priododd ei ferch ei hun, a chafodd ei felltithio gan Sant Garmon. Llosgwyd ef a'i wragedd gan dân o'r nefoedd yng Nghaer Gwrtheyrn yn Nyfed.\nYn ôl yr arysgrif ar Groes Eliseg, roedd brenhinoedd Teyrnas Powys yn ddisgynyddion Gwrtheyrn. Ymddengys fod cwmwd Gwerthrynion (Gwrtheyrnion mewn rhai ffynonellau) wedi ei enwi ar ei ôl, ac felly hefyd Nant Gwrtheyrn ync Ngwynedd.\nTestun hanes Lladin o'r Oesoedd Canol cynnar yw'r Historia Brittonum (Cymraeg: 'Hanes y Brythoniaid'). Yn ôl traddodiad fe'i priodolir i Nennius, ond mae amheuaeth ynglŷn â'i wir awduraeth erbyn heddiw. Prif bwnc y testun yw hanes traddodiadol Cymru a'r Cymry (neu'r Brythoniaid). Er gwaethaf ei ddiffygion mae'n ffynhonnell bwysig am hanes cynnar Cymru ac yn cynnwys yn ogystal nifer o draddodiadau llên gwerin diddorol. Tynnodd yr awdur ar ffynonellau ysgrifenedig ynghyd â thraddodiadau llafar cynhenid. Mae'n debyg iddo gael ei gyfansoddi tua chanol y 9g.\nGwlad ar Ynys Prydain yng ngogledd orllewin Ewrop yw Lloegr (Saesneg: England). Yn ddaearyddol, ac o ran poblogaeth, hi yw'r wlad fwyaf o fewn y Deyrnas Unedig. Mae'n ffinio â Chymru i'r gorllewin a'r Alban i'r gogledd.\nYn y 6ed a'r 7g cyrhaeddodd llwythau Tiwtonaidd (a gynhwysai yn ôl traddodiad yr Eingl, Sacsoniaid, a Jutiaid) Brydain o dir mawr Ewrop a gwladychu de a dwyrain yr ynys gan yrru'r brodorion o Geltiaid tua'r gorllewin ac i'r ardaloedd llai ffrwythlon; arhosodd eraill ac fe'u hymgorfforwyd o fewn cymdeithas y goresgynnwyr. Ymledodd rheolaeth y Saeson cynnar o dipyn i beth tua'r gorllewin a'r gogledd gan greu nifer o deyrnasoedd fel Wessex, Mercia, Essex, Sussex, a Northumbria. Colli eu hiaith a'u harferion bu hanes y Brythoniaid a oroesodd yn yr ardaloedd hynny. Ond Wessex oedd yr unig un i gadw ei hannibyniaeth ar ôl goresgyniadau'r Llychlyniaid yn yr 8fed a'r 9g, a theyrnas Wessex fu sail teyrnas Lloegr a'r Deyrnas Unedig wedyn.\nNawddsant Lloegr: Sant Siôr - 23 Ebrill.\nCynhwysir yr enw Prydain yn yr erthyglau canlynol:\nGwlad a thir:\nPrydain Fawr - Ynys Prydain a'i rhagynysoedd; bellach, yng Nghymru defnyddir y term Gwledydd Prydain.\nYnys Brydain - cysyniad Brythonig a Chymreig, yn enwedig wedi ymadawiad y Rhufeiniaid, yn cynnwys tiriogaeth neu gyn-diriogaeth y Brythoniaid.\nYnysoedd Prydain - ynysoedd Prydain, Iwerddon (defnydd dadleuol) a'r rhagynysoedd\nBritannia - Talaith Rufeinig Prydain\nTeyrnas Prydain Fawr - gwladwriaeth (1707 hyd 1801)\nTeyrnas Unedig Prydain Fawr ac Iwerddon - gwladwriaeth (1801 hyd 1927)\nTeyrnas Unedig Prydain Fawr a Gogledd Iwerddon - gwladwriaeth (1927 hyd heddiw)\nHanes a llên:\nHanes Prydain - hanes yr ynys a'i gwledydd\nPobl o Brydain:\nBrenhinoedd a breninesau gwledydd Prydain\nTerm a ddefnyddir i ddisgrifio dinasyddion y Deyrnas Unedig yw Pobl Prydeinig neu Prydeinwyr. Mae hyn yn cynnwys dinasyddion Ynys Manaw ac Ynysoedd y Sianel, yn ogystal â thiriogaethau tramor y Deyrnas Unedig a'u disgynyddion. Mewn cyd-destun hanesyddol, mae'r term Saesneg Briton yn cyfeirio at y Brythoniaid hynafol a phobloedd brodorol eraill a oedd yn trigo ym Mhrydain i'r de o'r Forth. Mae cyfraith cenedligrwydd Prydain yn llywodraethu dinasyddiaeth a chenedligrwydd Prydeinig, a geir drwy cael eich geni yng ngwledydd Prydain neu drwy fod yn ddisgynydd o rywun a aned yno.\nAm lleoedd eraill o'r un enw gweler Walton.Pentref yng nghymuned Pencraig ym Mhowys yw Walton. Nid ymddengys fod enw Cymraeg iddo; daw'r enw o'r Eingl-Sacsoneg Wealas-tun; "tref y Brythoniaid" neu "tref y Cymry". Saif rhwng Maesyfed a Llanandras, ar y briffordd A44 ac ychydig i'r gorllewin o'r ffîn a Lloegr.\nMae Ynys Brydain (weithiau Prydain) yn derm daearyddol, gwleidyddol a diwylliannol a fu'n ganolog i feddylfryd a hanes y Cymry yn yr Oesoedd Canol ac am gyfnod hir ar ôl hynny. Enw arall arni a geir yn y chwedlau, ym Mhedair Cainc y Mabinogi er enghraifft, yw Ynys y Cedyrn.\nMae'n bwysig sylweddoli nad yw'r enw yn gyfystyr â thermau diweddar fel Prydain Fawr ac Ynysoedd Prydain, yn yr un modd â bod gwahaniaeth pwysig rhwng ystyron yr enwau Brython a Phrydeiniwr. Nid oedd y Brythoniaid yn Brydeinwyr ac nid oeddynt yn defnyddio'r enw Ynys Prydain i olygu Prydain Fawr fel y mae hi heddiw.\nCysyniad â'i wreiddiau yn hanes cynnar y Brythoniaid/Cymry oedd Ynys Brydain. Mae'n deillio o'r cyfnod Celtaidd a'r cyfnod ôl-Rufeinig pan fu Prydain i'r de o linell yn rhedeg o Ystrad Clud i'r Foryd Forth (Glasgow - Caeredin) ym meddiant y Brythoniaid, pobl Geltaidd a siaradai'r iaith Frythoneg. Daeth y llwythau "Eingl-Sacsonaidd" (cyndeidiau'r Saeson) drosodd o'r cyfandir ac yn raddol collodd y Brythoniaid eu tir. Meddiannwyd Lloegr - ac eithrio Cernyw - gan yr Eingl-Sacsoniaid. Daliodd Brythoniaid yr Hen Ogledd allan am ganrifoedd, ond torrwyd y cysylltiad rhwng Gwŷr y Gogledd a Brythoniaid Cymru. Daethant i alw eu hunain yn Gymry ond ni pheidiasent alw eu hunain yn Frythoniaid (neu'r Brython, fel enw torfol unigol) ac i ystyried fod ganddynt hawl ar Ynys Brydain, sef "Gwlad y Brython" (un o hen ystyron ynys yw 'gwlad', fel yn achos y gair Lladin insula).\nRoedd daearyddiaeth Ynys Brydain yn bur wahanol i ddaearyddiaeth y Brydain fodern. Ym Mhedair Cainc y Mabinogi cawn fod Bendigeidfran yn llywodraethu Ynys Prydain o'i lysoedd yng Ngwynedd (Harlech, Aberffraw a Chaer Saint yn Arfon). Yn y chwedl Cymraeg Canol Lludd a Llefelys, cyfeirir at Rydychen fel canol daearyddol yr ynys. Cleddir pen Bendigeidfran yn "y Gwynfryn yn Llundain" i warchod Ynys Brydain, ond cleddir ei chwaer Branwen ym Môn. Teyrnas Gwynedd a Llundain symbolaidd oedd dau begwn grym Ynys Brydain yn y traddodiad Cymreig/Brythonaidd felly. Gelwir tywysogion Gwynedd yn "ddreigiau Prydain" a "phriodolion Prydain" gan y beirdd. Roedd y cof am Ynys Brydain yn wydn.\nCeir cyfeiriadau mor gynnar â Nennius at Ryfeddodau Ynys Brydain, dinasoedd yr ynys (32 ohonynt) ac ati. Cyfeirir yn aml at "Ynys Brydain a'i thair rhag ynys," sef Môn, Manaw ac Wyth (sylwer nad oes sôn am ynysoedd yr Alban).\nElfen bwysig arall yn hanes Ynys Brydain oedd y Mab Darogan. Credai'r Cymry y byddai arwr o'r gorffennol yn dychwelyd i gyflawni'r hen broffwydoliaeth fod y Cymry/Brython i ailfeddianu Ynys Brydain. Cafwyd corff mawr o gerddi a adnabyddir fel y brudiau neu'r canu darogan gyda'r Mab Darogan yn ganolog iddynt, dan sawl enw. Cadwaladr Fendigaid oedd brenin olaf Ynys Brydain cyn iddi gael ei meddiannu gan y Saeson, yn ôl y traddodiad. Un o destunau cynharaf y traddodiad yw'r gerdd Armes Prydain ("Y Broffwydoliaeth am Brydain"), a gyfansoddwyd yn y 10g.\nCeir yn ogystal Trioedd Ynys Prydain, sy'n gorff o drioedd nemonig sy'n rhestri arwyr a digwyddiadau Ynys Brydain, gan gynnwys arwyr o Gymru, yr Hen Ogledd, Cernyw a lleoedd eraill.


Rydych chi yma: Hafan / Blog / Fframwaith Iechyd a Lles ar gyfer y Gweithlu Gofal Cymdeithasol\nYdych chi’n gweithio ym maes gofal cymdeithasol yng Nghymru? Hoffai Gofal Cymdeithasol Cymru gael eich barn fel aelod o’r gweithlu gofal cymdeithasol sy’n chwarae rhan bwysig wrth gefnogi pobl yn y gymuned\nMae cyflenwi gofal cymdeithasol yn dibynnu’n gyfan-gwbl ar bobl fel chi sydd wedi parhau i ddarparu gofal a chymorth o ansawdd yn ystod y cyfnod anodd a heriol iawn hwn. Mae pawb yn deall y pwysau anferth rydych wedi ei brofi a’r gofal, ymroddiad a’r ymrwymiad y mae staff fel chi wedi ei wneud bob dydd. Mae iechyd a lles y gweithlu nawr hyd yn oed yn bwysicach.\nMae Gofal Iechyd Cymru wedi rhoi iechyd a lles ar flaen ei strategaeth gweithlu ac wedi gofyn i Practice Solutions helpu i ddatblygu fframwaith iechyd a lles. Bydd y prosiect hwn yn amlygu iechyd a lles a sut caiff hyn ei fesur. Bydd hefyd yn ystyried yr hyn rydych yn ei ddisgwyl gan eich cyflogwr ac, yn ei dro, beth mae eich cyflogwr yn ei ddisgwyl gennych chi, y blaenoriaethau ar gyfer iechyd a lles da, a’r hyn sydd angen ei wneud i’w wella.\nMae eich barn yn bwysig i sicrhau bod y fframwaith iechyd a lles hwn yn adlewyrchu’r hyn y mae’r gweithlu ei angen, er mwyn eich cefnogi yn briodol.\nRydym yn trefnu nifer o ffyrdd i chi leisio barn ar iechyd a lles a ffactorau eraill sy’n creu amgylchedd a diwylliant gwaith da. Yn yr wythnosau nesaf, bydd cyfle i chi leisio eich barn.\nOs oes gennych unrhyw gwestiynau am y gwaith hwn, neu’r cyfle i chi leisio eich barn, peidiwch â phetruso i gysylltu â ni – wellbeing@practicesolutions-ltd.co.uk neu cysylltwch â mi, Glenda George, yn uniongyrchol ar 01443 742384.


Newyddion - Teithwyr ar faes parcio ysbyty\nTeithwyr ar faes parcio ysbyty\nGweinidog yn gwrthwynebu safle teithwr\nTeithwyr yn gadael safle yn Wrecsam\nTeithwyr: Canslo gêm bêl-droed\nMae meddygon a staff Ysbyty Brenhinol Gwent wedi methu mynd i mewn i faes parcio'r adeilad wedi i deithwyr symud i mewn yno.\nDaeth 14 o garafanau o Ffrainc a'r Almaen i'r maes parcio i staff yng Nghasnewydd.\nDywedodd llefarydd ar ran yr ysbyty, Julian Hayman, y byddai'r maes parcio ar gau i staff am dri diwrnod wedi i'r teithwyr ddweud wrth yr ysbyty y byddan nhw'n "symud ymlaen yn fuan".\nYchwanegodd Mr Hayman y byddai'n rhaid i staff wneud trefniadau eraill tan i'r carfanau symud.\nDywedodd un aelod o'r 3,400 o staff yr ysbyty, sydd â 750 o welyau:\n"Mae cael lle i barcio yn ddigon anodd fel arfer heb y math yma o beth yn digwydd.\n"Mae'n fy nghynddeiriogi bod sefyllfa fel hyn yn gallu parhau tan fod y teuluoedd eu hunain yn penderfynu symud ymlaen.\n"Mae yma feddygon a staff meddygol arall yn gweithio ar achosion brys 24 awr y dydd, ac maen nhw'n gorfod parcio ymhell i ffwrdd oherwydd bod criw bychan o deithwyr wedi llygadu'r lle fel gwersyll."\nDywedodd Cyngor Casnewydd eu bod wedi dechrau ymgynghoriad ar greu safle parhaol i Sipsiwn a theithwyr fis diwethaf fel rhan o'r cynllun datblygu lleol.\nBydd fersiwn terfynol y cynllun yn mynd gerbron y cyngor llawn yn ddiweddarach eleni cyn cael ei gyflwyno i Lywodraeth Cymru.\n13 AWST 2013, DE-DDWYRAIN\n29 AWST 2013, GOGLEDD-DDWYRAIN\n24 AWST 2013, GOGLEDD-DDWYRAIN\nCwestiynau i'r gweinidog cymunedau Watch\n19 MEHEFIN 2013, CYMRU\nBwrdd Iechyd Prifysgol Aneurin Bevan Ysbyty Brenhinol Gwent


Gwefan swyddogol meddalwedd Wondershare-amlgyfrwng, cyfleustodau, symudol\nEin atebion cynnyrch mwyaf poblogaidd\nFIDEO a cherddoriaeth\nCam olaf, gwneud bron!\nBETH YDYCH CHI AM EI WNEUD?\nLluniau, fideo a cherddoriaeth yn cydblethu â sioe sleidiau DVD\nY feddalwedd pen draw i wau eich lluniau a chlipiau fideo yn sioe sleidiau DVD syfrdanol ac yn rhannu gyda'ch ffrindiau. Mae adeiladwr sioe sleidiau DVD bellach yn gwbl gydnaws â Windows 10 '.\nWeld mwy o fanylion Ar gael ar gyfer Windows\nVideo Editor bod pawb yn creu argraff\nTorri, golygu, uno a trimio clipiau. Ychwanegu cerddoriaeth a thestun. Effeithiau arbennig yn gymwys. Gael fideo proffesiynol edrych mewn munud.\nWeld mwy o fanylionWeld mwy o fanylion Ar gael ar gyfer Mac a PC\nPa raglen mawr, wedi bod yn chwilio am rhywbeth fel hyn am ychydig. diolch\nGyflym ac yn hawdd lawrlwytho fideos ar-lein ar Windows\nporthlad estar cuando mas los necesito\nLawrlwytho fideos YouTube yn ddidrafferth yn rhad ac am ddim\nAm ddim fideos Youtube ar Windows lwytho a'u mwynhau heb gysylltu.\nDefnyddiaf y rhaglen hon o leiaf unwaith yr wythnos.\nFlaenau'ch i greu eich hun DVDs\nLlosgi eich fideos, audios a lluniau i greu DVD gyda help hwn crëwr DVD hawdd i'w ddefnyddio ond grymus. DVD Creator yn awr yn gwbl gydnaws â Windows 10 '.\nWeld mwy o fanylionWeld mwy o fanylion Ar gael ar gyfer Windows\ncynnyrch rhagorol. Mae'n adennill modd yr wyf wedi cael ei dileu yn fy iphone ni waeth. Mae ei ddefnyddiol iawn a llawer app\nYdw! Mae Dr Fone Wondershare! Achub fy mywyd (mewn lluniau)! Alla i ddim diolch digon ar gyfer datblygu rhaglen wych!\nWeld mwy o fanylion Ar gael ar gyfer Mac a PC\nAr ôl 600 o ffotograffau aeth anesboniadwy ar goll (a ydynt ar gyfer dibenion gwaith proffesiynol) collais yn bron fy meddwl! Mae'r oriau yn gwario ac yn ymddangos yn awr yn cael ei wastraffu pan adroddodd fy cerdyn DC GoPro sydyn "unrhyw ffeiliau" a gallaf eich sicrhau imi nad oedd ddamweiniol dileu, ailfformatio neu ollwng y camera. Roedd hyn wedi bod yno awr ymlaen llaw yn sydyn wedi mynd. Chwilio canlyniadau Google amrywiol ac yn ceisio 2 eraill adfer rhaglen llwytho i lawr (sero canlyniadau gyda nhw) yn olaf, ceisiais Wondershare Photo Recovery for Mac... a skeptically ar hynny. Dyfalu beth???! Oedd yn gallu adennill y delweddau a meddwl yn colli o ddoe saethu lluniau yn ogystal â miloedd mwy y cymerais oesoedd yn ôl. Hwn oedd y $45.00 gorau gallwn fod wedi gwario ac argymhellaf yn gryf y cynnyrch hwn os rhy y byddwch yn tynnu eich gwallt allan, rhegi llinyn o cabledd ar eich delweddau honedig golli ar eich GoPro. 5 SEREN!\nBûm yn edrych dros y rhyngrwyd ac yn crafu fy ymennydd ar sut gall drosglwyddo data o fy Sony Xperia Z3 i 5s fy Iphone a low ryfeddodau baglu wyf i hwn app. anhygoel wir hawdd i'w defnyddio ac mae'n anfon Duw i'r holl bobl allan yna na yn dechnegol a warchodir. Ap drwg a diolch yn fawr. ANHYGOEL\nEICH BYWYD SYMUDOL... SYMLEIDDIO.\nMae ateb-un-stop yn gadael i chi reoli eich cyfan deithiol o fyw cyfleus.\nMae popeth yn gweithio'n dda. Unig fater yw nid dangos fy THL 5000t gywir. Gobeithio cyn gynted ag y bydd ychwanegu dyfeisiau THL at eich rhestr cymorth rhy.\nDydw i ddim yn gorfod mynd i fy ffôn imi ddefnyddio remotly a ei peth da iawn i mi\nAnsawdd uchel eto PDF Converter fforddiadwy\nTrosi ffeiliau PDF i fformatau poblogaidd y ddogfen lluosog, gan gynnwys Microsoft Word, Excel, PowerPoint, a mwy.\nAteb PDF popeth-mewn-1: creu, golygu, drosi dogfennau PDF a ffurflenni\nEich ateb PDF popeth-mewn-un. Creu, golygu, trosi, anodi, amddiffyn, uno, Ymgyrch Dyfrnod, cywasgu, a llofnodi ffeiliau PDF sy'n safonol i'r diwydiant.\nYn gyntaf, hoffwn gael cynnig arni gyda PDFelement hwn fel roedd Acrobat iawn mi gostio llawer o'r blaen. Ond mae ei hyblygrwydd a'i cydnawsedd mewn gwirionedd yn fy rhyfeddu. Rhedeg gyflym ac yn esmwyth, enwedig y swyddogaeth troi (sy'n defnyddio fwyaf aml).


Pedwaredd ysgol gynradd Gymraeg ar ei ffordd i Gasnewydd – Golwg360\n10 Ebrill 2019 am 11:28 Diweddarwyd am 12:54\nMae Cyngor Dinas Casnewydd yn bwriadu codi pedwaredd ysgol gynradd Gymraeg, gan gynyddu nifer y lleoedd mewn ysgolion cynradd Cymraeg ledled y ddinas gan 50%.\nMae Cynllun Strategol Cymraeg mewn Addysg y cyngor yn cynnwys ymrwymiad i ehangu’r ddarpariaeth gynradd.\nBydd bron £6m yn cael ei fuddsoddi yn yr ysgol Gymraeg newydd a dwy ysgol arall yng ngorllewin y ddinas.\nYr ysgol Gymraeg newydd i gael ei datblygu ar safle presennol Ysgol Gynradd Pillgwenlli. Yn dilyn gwaith adnewyddu gwerth £3m, bydd yr ysgol yn cael ei sefydlu yno ym mis Medi 2022 fel ysgol gynradd â dau ddosbarth mynediad gydag uned drochi a chanolfan adnoddau dysgu;\nEr mwyn cefnogi’r cynnig hwn, byddai Ysgol Gynradd Pillgwenlli yn symud i gyfleusterau newydd ar ddatblygiad Whiteheads yn gynnar yn 2022;\nHefyd cynigir y bydd egin ysgol yn cael ei sefydlu o fis Medi 2020 yn yr adeilad babanod gwag yn Caerleon Lodge Hill;\nByddai arian hefyd yn cael ei fuddsoddi yn Ysgol Gynradd Parc Tredegar, gan ei chynyddu i ysgol â dau ddosbarth mynediad a hanner.


Cerddwr, 79, wedi marw ar ôl gwrthdrawiad â char – Golwg360\n5 Rhagfyr 2017 am 16:57 Diweddarwyd 6 Rhagfyr 2017 am 08:08\nMae Heddlu Gwent yn apelio am dystion ar ôl i ddau gerddwr fod mewn gwrthdrawiad a char ym Mhontnewydd ger Cwmbrân.\nRoedd dyn, 79 oed, a dynes, 78 oed, wedi gwrthdaro a char Hyundai Santa Fe lliw arian ar Stryd Commercial ym Mhontnewydd tua 5.26yp ddydd Llun, 4 Rhagfyr.\nCafodd y dyn ei gludo i Ysbyty Brenhinol Gwent ond bu farw’n ddiweddarach.\nMae’r heddlu wedi cyhoeddi mai Alan James fu farw yn y digwyddiad ac mae ei deulu yn cael cymorth gan swyddogion cyswllt teulu arbenigol.\nCafodd y ddynes, sydd hefyd yn dod o Bontnewydd, ei chludo i’r ysbyty gyda man anafiadau.\nDylai unrhyw un a welodd y gwrthdrawiad neu sydd â gwybodaeth mewn cysylltiad â’r digwyddiad ffonio 101 gan nodi’r cyfeirnod 411 4/12/2017.


Sut gallaf gyrraedd yno?: 6.3 Cyflwyno eich CV - OpenLearn - Open University - CYM-PBF-1\nEr mwyn cynhyrchu CV effeithiol, dylech dalu sylw i'w ymddangosiad yn ogystal â'i gynnwys.\nSicrhewch ei fod yn hawdd ei ddarllen a'i ddilyn. Bydd eich CV chi yn un o lawer y bydd yn rhaid i'r cyflogwr eu darllen. Defnyddiwch ffont 'hawdd ei ddarllen', fel Arial 11 pwynt.\nCyflwynwch y wybodaeth mewn ffordd gyson (e.e. trefn dyddiadau) a sicrhewch fod eich cynllun yn gyson. Defnyddiwch yr un arddull ar gyfer pob pennawd (prif lythrennau, ffont trwm, tanlinellu). Defnyddiwch bwyntiau bwled er mwyn sicrhau bod modd darllen y wybodaeth yn gyflymach.\nFel arfer, dwy ochr A4 yw'r hyd gywir.\nPeidiwch â gorlenwi'r dudalen na'i gwneud yn anniben drwy ddefnyddio atalnodi diangen. Mae gofod yn gwneud testun yn haws i'w ddarllen ac yn fwy deniadol.\nRhowch y wybodaeth bwysicaf ar y dudalen gyntaf ac mor agos â phosibl at y brig. Efallai na fydd y cyflogwr yn trafferthu i ddarllen ymlaen os nad oes unrhyw beth diddorol wedi'i nodi ar y dechrau.\nDylai'r lle rydych yn ei roi i bob adran adlewyrchu ei phwysigrwydd. Canolbwyntiwch ar yr agweddau sydd bwysicaf i'r cyflogwr eu gwybod.\nCeisiwch osgoi brawddegau hir a chymhleth. Peidiwch â defnyddio jargon a thalfyriadau nad yw'r darllenydd yn gyfarwydd â nhw o bosibl. Ysgrifennwch y geiriau allan yn llawn y tro cyntaf y byddwch yn eu defnyddio a rhowch y talfyriadau mewn cromfachau; ar ôl hynny, gallwch ddefnyddio'r talfyriad ar ei ben ei hun.\nGofynnwch am farn pobl eraill ar eich fersiwn ddrafft a phrawfddarllenwch y fersiwn derfynol yn ofalus.\nOs bydd angen i chi anfon CV papur, dylai gael ei gynhyrchu i safon uchel gan ddefnyddio prosesydd geiriau a'i argraffu neu ei gopïo ar bapur gwyn neu hufen o ansawdd da. Sicrhewch fod y copïau yn glir. Os bydd angen i chi ddangos diddordeb ym maes dylunio (e.e. ar gyfer rhai swyddi yn y cyfryngau), efallai y bydd graffeg fwy manwl a phapur lliw yn fwy priodol.\nSicrhewch fod eich CV yn cyrraedd yn edrych fel dogfen o safon. Peidiwch â'i blygu. Defnyddiwch amlen A4 gyda darn o gardbord i'w atgyfnerthu.\nOs byddwch yn anfon eich CV dros yr e-bost, anfonwch gopi caled hefyd ar unwaith, os bydd angen.\nCadwch gopi o'ch CV mewn man diogel. Bydd ei angen arnoch eto er mwyn ei addasu ar gyfer cyflogwyr eraill.\nBlaenorol 6.2 Beth i'w gynnwys yn eich CV (a beth i'w hepgor)\nNesaf 6.4 Enghreifftiau o wahanol fathau o CV


Eseia 14 (BNET) - Bible Society\nEseia 14 BNET\nPobl yr ARGLWYDD yn dod adre\n1Ond bydd yr ARGLWYDD yn maddau i Jacob,\nac yn dewis Israel unwaith eto.\nBydd yn eu gosod nhw yn eu tir eu hunain,\na bydd ffoaduriaid yn ymuno gyda nhw\nac yn uniaethu gyda phobl Jacob.\n2Bydd pobloedd eraill yn eu harwain yn ôl iʼw mamwlad.\nBydd pobl Jacob yn rhannu tir yr ARGLWYDD rhyngddyn nhw,\niʼw drin gan eu gweision aʼu morynion.\nByddan nhwʼn caethiwoʼr rhai wnaeth eu caethiwo nhw,\nac yn feistri ar y rhai wnaeth eu gorthrymu nhw.\nMarwolaeth brenin Babilon!\n3Pan fydd yr ARGLWYDD wedi rhoi llonydd i ti o dy holl drafferthion a dy helbulon, aʼr holl waith caled pan oeddet tiʼn gaethwas, 4byddiʼn adrodd y gerdd ddychan yma am frenin Babilon:\n“Ble maeʼr gormeswr wedi diflannu?\nMae ei falchder wedi dod i ben!\n5Maeʼr ARGLWYDD wedi torri ffon y rhai drwg,\na gwialen y gormeswyr.\n6Roedd yn ddig ac yn taro cenhedloedd\nRoedd yn sathru pobloedd yn ddidrugaredd\naʼu herlid yn ddi-baid.\n7Bellach maeʼr ddaear yn dawel a digyffro,\nac maeʼr bobl yn canuʼn llawen.\n8Mae hyd yn oed y coed pinwydd yn hapus,\naʼr coed cedrwydd yn Libanus yn canu:\n‘Ers i ti gael dy fwrw i lawr,\ndydyʼr torrwr coed ddim yn dod yn ein herbyn ni!’\n9Mae byd y meirw isod mewn cyffro,\nyn barod i dy groesawu di –\nbydd y meirwʼn deffro, sef arweinwyr y byd,\na bydd brenhinoedd gwledydd y ddaear\nyn codi oddi ar eu gorseddau.\n10Byddan nhw i gyd yn dy gyfarch di,\n‘Felly, ti hyd yn oed – rwyt tithauʼn wan fel ni!\n11Mae dy holl rwysg a sain cerdd dy liwtiau\nwedi eu tynnu i lawr i Annwn!14:11 Annwn Hebraeg, Sheol, sef “y byd tanddaearol lle maeʼr meirw yn mynd”.\nBydd y cynrhon yn wely oddi tanat\na phryfed genwair yn flanced drosot ti!\n12Y fath gwymp!\nRwyt ti, seren ddisglair, mab y wawr,\nwedi syrthio oʼr nefoedd!\nTi wedi dy dorri i lawr iʼr ddaear –\nti oedd yn sathruʼr holl wledydd!\n13Roeddet tiʼn meddwl i ti dy hun,\n“Dw iʼn mynd i ddringo iʼr nefoedd,\na gosod fy ngorsedd yn uwch na sêr Duw.\nDw iʼn mynd i eistedd ar fynydd y gynulleidfa\nyn y gogledd pell.14:13 gogledd pell Hebraeg, Saffon, sef y mynydd mytholegol mae Salm 48:2 yn cyfeirio ato.\n14Dw iʼn mynd i ddringo ar gefn y cymylau,\na gwneud fy hun fel y Duw Goruchaf.”\n15Oʼr fath gwymp –\nrwyt wedi dod i lawr i fyd y meirw,\niʼr lle dyfnaf yn y Pwll!\n16Mae pobl yn dy weld ac yn syllu arnat, ac yn pendroni:\n“Ai hwn ydyʼr dyn wnaeth iʼr ddaear grynu,\na dychryn teyrnasoedd?\n17Ai fe ydyʼr un drodd y byd yn anialwch,\na dinistrioʼi ddinasoedd –\nheb fyth ryddhau ei garcharorion i fynd adre?”’\n18Mae brenhinoedd y gwledydd i gyd – pob un ohonyn nhw –\nyn gorwedd yn grand yn eu beddau eu hunain.\n19Ond ti? – Cest ti dy adael heb dy gladdu,\nyn ffiaidd, fel ffetws wediʼi erthylu.\nFel corff marw yn y dillad a wisgai\npan gafodd ei drywanu âʼr cleddyf.\nFel y rhai syʼn syrthio i waelod y pwll,\nneu gorff yn cael ei sathru dan draed.\n20Gei di ddim angladd fel brenhinoedd eraill,\nam dy fod ti wedi dinistrio dy wlad dy hun\na lladd dy bobl dy hun.\nBoed i neb fyth eto gofioʼr\nfath hil o bobl ddrwg!\n21Paratowch floc i ddienyddioʼi feibion\no achos drygioni eu tad.\nPeidiwch gadael iddyn nhw godi i feddiannuʼr tir\na llenwiʼr byd gydaʼi dinasoedd!”\nBydd Duw yn cosbi Babilon\n22Dyma maeʼr ARGLWYDD hollbwerus yn ei ddweud:\n“Bydda iʼn codi yn eu herbyn nhw.\nBydda iʼn dileu pob enw o Babilon,\na lladd phawb syʼn dal ar ôl yno,\neu plant aʼu disgynyddion i gyd.\n23Bydda iʼn llenwiʼr wlad â draenogod\naʼi throiʼn gors o byllau dŵr mwdlyd.\nBydda iʼn ei hysgubo i ffwrdd hefo brwsh dinistr.”\n–yr ARGLWYDD hollbwerus syʼn dweud hyn.\nDuw yn cosbi Asyria\n24Maeʼr ARGLWYDD hollbwerus wedi tyngu llw:\n“Bydd popeth yn digwydd yn union fel dwedais i;\nbydd fy nghynlluniauʼn dod yn wir.14:24-27 Eseia 10:5-34; Nahum 1:1–3:19; Seffaneia 2:13-15\n25Bydda iʼn dryllio grym Asyria yn fy nhir,\nac yn ei sathru ar fy mryniau.\nBydd ei hiau yn cael ei thynnu oddi ar fy mhobl,\naʼr baich trwm yn disgyn oddi ar eu cefnau.\n26Dynaʼr cynllun sydd gen i\nar gyfer y ddaear gyfan.\nDyna pam mae fy llaw yn barod\ni ddelio gydaʼr cenhedloedd i gyd.”\n27Mae gan yr ARGLWYDD hollbwerus gynllun –\npwy syʼn mynd iʼw rwystro?\nMae ei law yn barod i weithredu –\npwy syʼn mynd iʼw ddal yn ôl?\n28Neges gafodd ei rhoi yn y flwyddyn y buodd y Brenin Ahas farw:14:28 Brenin Ahas farw sef y flwyddyn 715 CC. 14:28 2 Brenhinoedd 16:20; 2 Cronicl 28:27\n29Peidiwch dathlu, chiʼr Philistiaid i gyd,\nam fod y ffon fuodd yn eich curo chi wediʼi thorri.\nO wreiddyn y neidr bydd gwiber yn codi,\ngwiber wibiog fydd ei ffrwyth.14:29-31 Jeremeia 47:1-7; Eseciel 25:15-17; Joel 3:4-8; Amos 1:6-8; Seffaneia 2:4-7; Sechareia 9:5-7\n30Bydd y tlotaf oʼr tlawd yn cael pori,\naʼr rhai anghenus yn gorwedd yn ddiogel.\nOnd bydda iʼn defnyddio newyn i ddinistrio dy wreiddyn,\na bydd yn lladd pawb sydd ar ôl.\n31Udwch wrth y giatiau a sgrechian yn y ddinas;\nmae Philistia i gyd mewn dychryn!\nAchos mae cwmwl yn dod oʼr gogledd,\na does neb yn ei rengoedd yn llusgoʼi draed.\n32Beth ydyʼr ateb i negeswyr y genedl?\nFod yr ARGLWYDD wedi gwneud Seion yn saff,\na bod lloches yno iʼw bobl anghenus.


Mae ‘Lines of Desire’, arddangosfa a ddyluniwyd gan Guraduron Ifanc Oriel Davies, yn dod ag artistiaid o’r Deyrnas Unedig a thu hwnt at ei gilydd, y mae eu gwaith yn archwilio syniadau sy’n gysylltiedig â Theithiau, Mapiau, Llwybrau, Ymylon, Terfynau Amser, Hydredion a Lledredau. Mae’r arddangosfa hyfryd hon, sy’n ysgogi’r meddwl, yn cynnwys lluniau, ffotograffiaeth, delweddau symudol, sain a gosodiadau. mwy >\nArddangosfa 2010 28 Awst - 03 Tachwedd\nMae 'Interloper' yn archwilio’r weithred o edrych a chael rhywun yn edrych arnoch chi - thema bwysig yng ngwaith Woolley. Mae ffotograff cyfatebol yn cymryd lle’r artist, fel bod y goddrych yn dod yn wrthrych, ac yn gorfodi’r gwyliwr i gwestiynu'r ffin hon o safbwynt llygadwr. mwy >\nTest Bed 2010 26 Mehefin - 18 Awst\nArddangosfa 2010 26 Mehefin - 18 Awst\nGosodiad perfformiad byw yw 'The Modes of Al-Ikseer' sy’n cyfuno diwylliant pop cyfoes, estheteg hysbysebu, hiwmor tafod yn y boch a delweddau epig, symbolaidd. Mae'n arsylwi a’n lleoli safle symbolaeth grefyddol hynafol a chwedloniaeth mewn byd sydd ag obsesiwn gyda chyfalafiaeth, pobl enwog a gimigau marchnata. mwy >\nArddangosfa 2010 18 Mehefin


gan krustysnaks » Iau 31 Ion 2008 12:02 am\ngan CarwynLloyd » Iau 31 Ion 2008 12:25 am\nEisiau dod i hyd i mwy o gynulleidffa!!\nUn gair "Facebook" ! Dwi wedi synnu yr miloedd a bron fy nheulu i gyd sydd yn defnyddio yr " system network" yma! Mae'n rhaid trio denu y pobol yma i defnyddio Maes- E! Dyma lle fyddwn i cychwyn yn fy strategaeth marchnata! Hefyd mae o am ddim!!\nDoes ddim angen gwario $$$$$ i hysbysebu. Dim ond trio meddwl allan o'r blwch! A fydda hysbysebu mewn papur lleol dim ond yn denu un neu dau os fydda ti lwcus!!!\nBeth am datganiad i'r wasg am Maes-E! Mae danfon stori i papaurau newydd yn costio dim!!!!\n"Pen Blwydd Maes-E"\n"Maes-E torri record nifer o aelodau" etc\nPa bynnag bachiad chi eisiau taflu!!!\nDiolch i Nic am sefydlu y safle yma!\nOnd rhaid dweud fod yr newidiadau yn wych a rwan does ddim angen i mi logio fiown pob blydi tro! Dwi gallu mynd iddo automatic!!\ngan Gwahanglwyf Dros Grist » Iau 31 Ion 2008 9:32 am\ngan Macsen » Iau 31 Ion 2008 11:34 am\ngan CarwynLloyd » Iau 31 Ion 2008 11:54 am\n"Mae grwp Facebook Maes E eisoes yn bodoli."\nDwi gwybod hynny! Ond tydi hynny ddim mynd i fod o gymorth heblaw fod chi gofyn i aelodau facebook i trafod a pasio manylion Maes-E ymlaen! Problem cael tudalen a'r facebook ydi does ddim ffordd atgoffa ti o negesuon newydd! A dwi anghofio am yr tudalen heblaw wneith rhywun fy atgoffa!!!\ngan Rhys » Iau 31 Ion 2008 12:33 pm\ngan Tegwared ap Seion » Iau 31 Ion 2008 2:22 pm


Local Nature Partnerships Cymru - Protecting the Toads of Bryncoch\nCastell-nedd Port Talbot LNP\nBob blwyddyn o gwmpas mis Mawrth, mae aelodau Grŵp Amgylchedd LNP Bryncoch allan bob nos yn ystod tymor ymfudo’r llyffantod yn achub llyffantod o’r ffyrdd wrth iddynt deithio i byllau bridio, ac maen nhw wedi bod yn gwneud hyn ers 2006.\nEr eu bod yn cael eu cysylltu â dŵr, mae llyffantod ac amffibiaid eraill yn treulio’r rhan fwyaf o’r flwyddyn ar dir. Pan nad ydynt wrth y pyllau bridio, maen nhw wedi’u gwasgaru o amgylch yr ardaloedd gwledig cyfagos. Fodd bynnag, pan ddaw’r gwanwyn, mae’r llyffantod yn dychwelyd i’w pyllau silio yn eu heidiau. Mae’n well ganddyn nhw byllau dyfnach, mwy o faint na brogaod ac maen nhw’n eithaf ffyddlon i byllau silio arbennig. Golyga hyn bod yn rhaid iddynt deithio’n gymharol bell i’w cyrraedd, gan orfod croesi ffyrdd a datblygiadau i’w cyrraedd.\nUn o’r problemau mwyaf y mae Grŵp Amgylchedd Bryncoch yn ei hwynebu yw’r nifer fawr o lyffantod sy’n syrthio i mewn i ffosdyllau draenio ar ochrau ffyrdd wrth ymfudo, ac ni all y llyffantod ddianc o’r rhain. O ganlyniad, mae llawer o amser y gwirfoddolwyr ar “batrôl llyffantod” yn cael ei dreulio’n codi’r caeadau oddi ar ffosdyllau a’u hachub gan ddefnyddio rhwydi pysgota. Maen nhw wedyn yn eu rhoi mewn bwcedi, gyda’r rhai a achubwyd ar y ffordd, ac yn mynd â nhw i lawr i’r pwll.\nEr mwyn lleihau’r amser a oedd yn cael ei dreulio ar wirio pob ffosdwll, gwnaeth y grŵp gais i’r LNP am gyllid i brynu ‘ysgolion llyffantod’, sef strwythurau a ddyluniwyd yn benodol i eistedd yn y ffosdyllau a galluogi’r llyffantod i ddianc ar ôl cwympo i mewn iddynt.\nAm ychydig o dan £250, llwyddodd yr LNP i brynu deng ysgol ar gyfer y grŵp, ac aeth y grŵp ati i’w gosod yn y ffosdyllau o amgylch Bryncoch. Gwnaeth hyn gymryd oddeutu 20 awr i gyd i’r gwirfoddolwyr a’r cydlynydd LNP, a oedd gyfwerth ag oddeutu £500 o gyllid cyfatebol. Gwnaethant hyn cyn i’r tymor ymfudo ddechrau yn 2020, gan ganiatáu iddynt weld yr ysgolion ar waith yn ystod y patrôl llyffantod y flwyddyn hon!\nMae’r prosiect hwn yn enghraifft wych o beth all swm bychan o arian gan yr LNP ei wneud – drwy roi dim ond £250 i Grŵp Amgylchedd Bryncoch, bu modd iddynt ei ddefnyddio i gyflwyno mwy o amser ac arbenigedd a gwneud gwahaniaeth go iawn.


Cyhoeddi Eisteddfod Genedlaethol Sir Conwy 2019 | Eisteddfod Genedlaethol\nHafan » 2019\nCyhoeddi Eisteddfod Genedlaethol Sir Conwy 2019\nLawnt Swyddfeydd y Cyngor, Bodlondeb\nYn hanesyddol, mae’n rhaid cyhoeddi bwriad Eisteddfod i ymweld ag ardal o leiaf blwyddyn a diwrnod cyn cychwyn y Brifwyl. Gan fod Eisteddfod Genedlaethol Sir Conwy i’w chynnal ar gyrion Tref Llanrwst o 2 - 10 Awst y flwyddyn nesaf, mae’r Seremoni a gynhelir eleni ar Ddydd Sadwrn 7 Gorffennaf yng Nhonwy, yn gyfle i ‘gyhoeddi’ hyn i bawb, yn lleol ac yn genedlaethol.\nFel rhan o’r gweithgareddau, cynhelir gorymdaith liwgar ddechrau’r prynhawn (oddeutu 14.15), gan gynnwys cynrychiolwyr o ysgolion, sefydliadau a chymdeithasau lleol ynghyd â Gorsedd y Beirdd, i groesawu’r Eisteddfod i’r Sir, a chyflwyno’r Sir i’r Eisteddfod.\nBydd yr orymdaith yn cychwyn a diweddu ar lawnt Swyddfeydd y Cyngor ym Modlondeb gan ymdeithio trwy’r Dref. Cynhelir pinacl y diwrnod sef Seremoni’r Cyhoeddi ei hun am 15.00 gan ddefnyddio cerrig symudol yr Orsedd o flaen Swyddfeydd y Cyngor.\nYn ogystal, dyma pryd y cyhoeddir y Rhestr Testunau Eisteddfod Sir Conwy, sef y rhestr o gystadlaethau a gwybodaeth i unrhyw un sy’n dymuno mynd ati i gystadlu y flwyddyn nesaf. Yr Archdderwydd Geraint Llifon, sef pennaeth yr Orsedd fydd yn arwain y seremoni bwysig hon, gyda Chadeirydd y Pwyllgor Gwaith lleol, Trystan Lewis, yn cyflwyno’r copi cyntaf o’r Rhestr Testunau i’r Archdderwydd.\nBydd llwyfan perfformio ar Sgwâr Lancaster yn y Dref yn gyfle gwych i fwynhau perfformiadau gan rai o ysgolion uwchradd y Sir yn ystod y bore yn ogystal â sesiynau Canu a Dawnsio gyda cyflwynwyr Cyw S4C (rhaglen i’w rhyddhau ganol Mehefin).\nCymanfa y Cyhoeddi – 8 Gorffennaf\nCynhelir Cymanfa Ganu y Cyhoeddi yng Nghapel Seion, Llanrwst, nos Sul 8 Gorffennaf am 18.00.\nTrystan Lewis fydd yn arwain y canu â Marc Jon Williams yn organydd gydag eitemau gan Ysgol Dyffryn Conwy ac Ysgol y Creuddyn.\nMynediad trwy Raglen yn £5 ar gael o Bys a Bawd, Llanrwst; Siop Lewis, Llandudno; gan aelodau’r Pwyllgor Gwaith neu wrth yr drws.\nBydd y Gymanfa yn cael ei recordio gan gwmni Rondo ar gyfer Dechrau Canu Dechrau Canmol S4C.\n0845 40 90 400 am fwy o fanylion


Datganiad Ysgrifenedig: Gorchuddion wyneb mewn ysgolion (26 Awst 2020) | LLYW.CYMRU\nDatganiad Ysgrifenedig: Gorchuddion wyneb mewn ysgolion\nVaughan Gething AS, y Gweinidog Iechyd a Gwasanaethau Cymdeithasol a Kirsty Williams AS, y Gweinidog Addysg\nMae’n hollbwysig bod plant a phobl ifanc, rhieni a’r gweithlu addysg yn teimlo’n hyderus bod pob cam posibl yn cael ei gymryd i’w diogelu wrth iddynt ddychwelyd i’w hysgolion a’u colegau.\nMae Llywodraeth Cymru eisoes wedi cyhoeddi canllawiau gweithredu i ysgolion a cholegau, ac mae ysgolion wedi gweithio’n galed i roi’r mesurau diogelwch ar waith. Roedd agor ysgolion i ddisgyblion cyn diwedd tymor yr haf er mwyn ailgydio, dal i fyny a pharatoi yn gyfle i ysgolion dreialu’r mesurau hyn.\nHeddiw rydym yn cyhoeddi’r cyngor ychwanegol a luniwyd gan y Grŵp Cynghori Technegol yn dilyn ei adolygiad o ddefnyddio gorchuddion wyneb mewn ysgolion. Mae’r cyngor hwnnw ar gael yn: https://llyw.cymru/y-grwp-cyngor-technegol-gorchuddion-wyneb-i-blant-phobl-ifanc-mewn-lleoliadau-addysg\nMae’n seiliedig ar gyhoeddiadau ysgrifenedig diweddar gan Brif Swyddogion Meddygol a Dirprwy Brif Swyddogion Meddygol y DU a Sefydliad Iechyd y Byd.\nY cyngor a roddwyd inni yw, er nad yw gorchuddion wyneb yn gwneud gwahaniaeth mawr ymhlith plant o dan 11 oed, fod y cyfraddau heintio a throsglwyddo yn cynyddu o 11 oed ymlaen, ac y gallai gorchuddion wyneb helpu i leihau’r risg.\nY cyngor gan Brif Swyddog Meddygol Cymru ar hyn o bryd yw ein bod yn argymell bod pob aelod o’r cyhoedd sydd dros 11 oed yn gwisgo gorchuddion wyneb dan do lle nad oes modd cadw pellter cymdeithasol, gan gynnwys ysgolion a cherbydau cludo dysgwyr i’r ysgol.\nByddwn yn diwygio ein canllawiau gweithredu i ysgolion a sefydliadau addysg bellach i’w gwneud yn ofynnol i leoliadau ac awdurdodau lleol gynnal asesiadau risg o’u hystadau er mwyn penderfynu p’un a ddylid argymell bod eu staff a’u pobl ifanc yn gwisgo gorchuddion wyneb mewn ardaloedd cymunol. Bydd hyn hefyd yn cynnwys cerbydau cludo dysgwyr i ysgolion a cholegau.\nWrth asesu’r risg, rydym yn argymell bod staff, myfyrwyr, teuluoedd ac undebau yn rhan o’r broses. Mae’n dal i fod yn ofynnol cadw pellter cymdeithasol yn yr ystafell ddosbarth, ac felly gall addysgu wyneb yn wyneb barhau heb wisgo gorchuddion. Rhaid rhoi blaenoriaeth i fuddiannau cyffredinol y person ifanc yn yr asesiadau hyn, a rhaid sicrhau nad oes perygl na fyddant yn gallu defnyddio cerbydau cludo i’r ysgol. Os argymhellir gwisgo gorchuddion wyneb yn lleol, mae’n bosibl y bydd angen eu darparu i bobl ifanc nad oes ganddynt rai.\nAr hyn o bryd, mae nifer yr achosion o’r coronafeirws yn y gymuned yn isel, ond rydym yn disgwyl gweld clystyrau, a allai olygu y bydd angen mesurau rheoli lleol ychwanegol. Yn ogystal â’r cymorth a’r cyngor a roddir gan ein gwasanaeth Profi Olrhain Diogelu, dylid cymryd y mesurau hyn yn unol â Chynllun Rheoli’r Coronafeirws a gyhoeddwyd yn ddiweddar.\nCaiff y canllawiau hyn eu hadolygu’n gyson wrth i’r pandemig barhau, ac mae’n bosibl y byddant yn newid os bydd nifer yr achosion yn y gymun\nY Grŵp Cyngor Technegol: gorchuddion wyneb i blant a phobl ifanc mewn lleoliadau addysg


Croesawu tro pedol i ariannu ‘SchoolBeat’ – Llyr Gruffydd AS/MS\nCroesawu tro pedol i ariannu ‘SchoolBeat’\n18Jul 2018 25 Jul 2018\nMae’r newyddion fod Llywodraeth Cymru wedi gwirdroi eu penderfyniad i beidio ag ariannu cynllun cysylltu gydag ysgolion wedi cael ei groesawu gan Blaid Cymru.\nYmgyrchodd Plaid Cymru er mwyn cadw’r cyswllt rhwng yr Heddlu ac ysgolion yn dilyn penderfyniad gan Lywodraeth Cymru i ddirwyn yr ariannu i ben.\nDywedodd Mr Gruffydd: “Pan gyhoeddwyd hyn yn wreiddiol, fe wnaethom ni ddadlau y byddai torri ymweliadau yr Heddlu i’n hysgolion yn gam yn ol ac y byddai’n arwain at genhedlaeth o blant yn colli allan ar gyngor a gwybodaeth holl bwysig yn ymwneud a phynciau megis secstio, trais yn y cartref, camdrin sylweddau, diogelwch ar-lein a materion eraill sy’n wynebu plant heddiw.”\nMae’r Rhaglen Graidd Cyswllt Ysgolion Cymru Gyfan, sy’n cael ei hadnabod fel SchoolBeat, yn cael ei gyd-ariannu rhwng Llywodraeth Cymru a’r Heddlu, ac yn sicrhau fod swyddogion o’r heddlu yn ymweld ag ysgolion ar draws y wlad gan siarad i blant o 4 i 16eg.\nDywedodd Llyr Gruffydd, Gweinidog Cysgodol Plaid Cymru dros Addysg, y byddai torri ar y rhaglen yn arwain at genhedlaeth o blant yn colli allan ar wybodaeth angnrheidiol.\n“Rwy’n falch fod y Llywodraeth wedi gwneud tro-pedol gan ei fod yn bwysig fod yr heddlu yn magu perthynas gyda phlant o bob cefndir ar draws Cymru ac yn siarad gyda nhw’n uniongyrchol ynghylch y materion yma. Mae’n llawer gwell atal rpethau rhag digwydd yn y lle cyntaf, ac rwy’n gwbl argyhoeddiedig fod y rhaglen yma yn gwneud lot o ddaioni ac yn arbed trafferthion yn y dyfodol.\n“Mae’r Comisynwyr Heddlu wedi gwneud gwaith gwych i sicrhau fod y rhaglen yma yn cael blwyddyn arall o ariannu, ac rwy’n gobeithio y bydd Llywodraeth Cymru yn parhau i ddangos cefnogaeth y tu hwnt i’r flwyddyn nesaf hefyd.\nDywedodd Arfon Jones, Comisiynydd Heddlu a Throsedd Gogledd Cymru: “Rwy’n croesawi’r penderfyniad yma yn fawr sy’n fuddugoliaeth i synnwyr cyffredin. Rwy’n ddiolchgar am gefnogaeh y Comisiynwyr eraill a Llyr Gruffydd.\n“Ond mae’n bwysig cofio mai dim ond sicrhau ariannu am flwyddyn arall sydd yma, ac yn hynny o beth dim ond buddugoliaeth dros dro yw hyn, felly byddwn yn parhau a’r ymgyrch er mwyn sicrhau fod y rhaglen yn parhau i’r hir-dymor.\n“Does dim pwysicach na diogelwch plant a phobl ifanc ac mae hwn yn flaenoriaeth yn fy nghynlluniau Heddlua a Throsedd.\n“Mae plant heddiw yn wynebu nifer fawr o beryglon yn eu bywydau dyddiol yn enwedig ar-lein, felly mae’n holl bwysig eu bod nhw’n deall peryglon y we o oedran ifanc iawn.\n“Mae’r criw SchoolBeat yn gwneud gwaith rhagorol yn arbed plant rhag dod yn ddioddefwyr trwy wneud yn siwr fod ganddyn nhw’r wybodaeth a’r sgiliau i’w cadw’n ddiogel. Rwy’n mawr obeithio y gwnaiff hyn barhau.”\nDywedodd y Cynghorydd Mabon ap Gwynfor, Cadeirydd Llywodraethwyr Ysgol Bro Dyfrdwy, a gododd bryderon ynghylch y ffaith fod y rhaglen yn dirwyn i ben: “Mae ein hysgol yn gwerthfawrogi SchoolBeat yn fawr. Mae’n cyflawni tasg holl bwysig yn dysgu ein plant am beryglon sy’n aml yn cael eu hanwybyddu. Mae hefyd yn cyd-blethu’n berffaith gyda gwaith gwych ein staff dysgu yn yr ysgol.\n“Pan glywsom fod y rhaglen yn dirwyn i ben fe wnaethom gysylltu’n syth gyda’n Aelod Cynulliad, Llyr Gruffydd, a chyda’r Comisiynydd Heddlu, Arfon Jones, a rhannu ein pryderon. Maen nhw wedi bod yn wych yn ymgyrchu ar ran holl blant Cymru ac wedi mynd allan o’u ffordd i’n hysbysu ni o’r datblygiadau.\n“Mae angen sicrwydd arnom ni fod y prosiect yma am barhau y tu hwnt i’r flwyddyn nesaf. Rwy’n anog y Llywodraeth i barhau i ariannu SchoolBeat, gan ei fod yn broseict mor bwysig sy’n cyflawni llawer am ychydig iawn o fuddsoddiad.”\nTags: Addysg, Arfon Jones, Diogelwch, Llyr Gruffydd, SchoolBeat\nPrevious £30 million fund for Welsh-medium schools must be expanded to meet demand\nNext SchoolBeat u-turn welcomed


Y gwahaniaeth rhwng diwygiadau o "Clwb Garddio Felinwnda" - Cof y Cwmwd\nY gwahaniaeth rhwng diwygiadau o "Clwb Garddio Felinwnda"\nDiwygiad 18:22, 29 Rhagfyr 2021 (golygu)\n(Crëwyd tudalen newydd yn dechrau gyda 'Sefydlwyd '''Clwb Garddio Felinwnda''' pan agorodd Canolfan Gymdeithasol Felinwnda yn 2008, gydag Osborn Jones, Llandwrog, yn gadeirydd. Cynhelir...')\nY diwygiad cyfredol, am 18:23, 29 Rhagfyr 2021 (golygu) (dadwneud)\nY diwygiad cyfredol, am 18:23, 29 Rhagfyr 2021\nSefydlwyd Clwb Garddio Felinwnda pan agorodd Canolfan Felinwnda yn 2008, gydag Osborn Jones, Llandwrog, yn gadeirydd. Cynhelir sawl cyfarfod bob tymor, yn ogystal â gwibdeithiau i weld gerddi rhai o'r aelodau a gerddi cyhoeddus nodedig.\nCafodd Clwb Garddio Felinwnda dymor diddorol iawn yn 2013, a da oedd cael croesawu cymaint o aelodau newydd, yn hen ac ifanc! Yn ogystal â dysgu trwy wrando ar arbenigwyr y byd garddio, cafwyd ymweliadau â gerddi rhai o'r aelodau. Gerddi amrywiol iawn, ond pob un fel ei gilydd yn adlewyrchiad o ddiddordebau amrywiol y garddwyr. Mentrodd rhai o'r Clwb i Sioe Tatton ar y trip blynyddol. Sioe gwerth chweil fel arfer ond co' da am orfod ciwio am oriau i gael mynediad! Mae rhaglen digon diddorol wedi'i llunio ar gyfer tymor 2014 eto. Ar nos Iau, 6 Mawrth 2014 byddwn yn croesawu Dafydd Wigley i agor y tymor. Noson o rannu profiadau, gyda Dafydd yn llywio'r drafodaeth, i bwrpas helpu aelodau newydd a rhai mwy profiadol fel ei gilydd. Yn ogystal byddwn yn rhannu tatws hadyd o'r math 'Sarpo', sydd wedi cael eu datblygu ym Mhrifysgol Bangor fel tatws sy'n gwrthsefyll y malltod ('blight'). Croeso cynnes i bawb ymuno â ni, ac un ai dalu fesul noson neu am y tymor cyfan. Ar y drydedd nos Fawrth o'r mis cynhelir y cyfarfodydd o fis Ebrill ymlaen, pan ddaw Awen Haf (Galwad Cynnar) i sôn am berlysiau. Mae Awen yn hen ffefryn gan y Clwb, ac mae ei sgwrs yn ddifyr a buddiol bob amser. Dyma'r mis i rannu gwreiddiau, cymeryd torion, rhannu 'plygiau' a hadau o bob math. Ym mis Mai ceir noson dipyn yn wahanol wrth wahodd Nici Beech draw i sgwrsio am y rhaglen deledu 'Byw yn yr Ardd'. Atgofion am uchel-fannau'r gyfres ac ambell dro trwstan y tu ôl i'r camera! Ym Mehefin a Gorffennaf, trefnir ymweliadau i fwy o erddi'r aelodau. Ymunwch â'r criw ar y teithiau diddorol yma. Ym mis Awst bydd cyfle i ymweld â Sioe Flodau Amwythig . Ceir sgwrs am winllannau Pant Du ym mis Medi, a bydd y tymor yn dirwyn i ben ym mis Hydref gyda gwledd o gynnyrch y tymor yng Nghanolfan Felinwnda. Am fanylion pellach cysylltwch ag Osborn (830615), Marika (830913) neu clwbgarddio AT yahoo DOT com. A chofiwch fwrw golwg ar golofn 'digwyddiadau' papur Lleu am wybodaeth am ddigwyddiadau'r mis!\nWedi dod o "https://cof.uwchgwyrfai.cymru/index.php?title=Clwb_Garddio_Felinwnda&oldid=12425"\nNewidiwyd y dudalen hon ddiwethaf ar 29 Rhagfyr 2021, am 18:23.


Gwasanaeth Adrodd Canlyniadau Cymru a Thrawsblannu Gwaed - Iechyd a Gofal Digidol Cymru\n› Gwasanaeth Adrodd Canlyniadau Cymru a Thrawsblannu Gwaed\nMae cyflwyno system gyfrifiadurol newydd mewn ysbytai wedi lleihau’r angen i gleifion trawsblannu gwaed a mêr esgyrn deithio’n bell i glinigau ar ôl eu triniaeth.\nMae’n cael ei defnyddio gan Raglen Trawsblannu Gwaed a Mêr Esgyrn De Cymru, sy’n trin oedolion a phlant sydd â salwch sy’n cynnwys canser y gwaed a chlefydau awtoimiwnedd. Mae Dr Wendy Ingram yn Haematolegydd Ymgynghorol (neu ‘feddyg gwaed’) sy’n gweithio gyda’r rhaglen yn ysbyty Prifysgol Cymru Caerdydd. Meddai, “gall cleifion fod yn sâl iawn ar ddechrau eu triniaeth, felly rydym yn gwneud ein gorau fel nad oes rhaid iddynt deithio.”\nMae’r system, sy’n adnabyddus fel Gwasanaeth Adrodd Canlyniadau Cymru, yn rhoi canlyniadau gwaed ar gyfer cleifion i glinigwyr, does dim ots ble cafodd eu gwaed ei gymryd. Felly, yn lle teithio i gael eu profion gwaed, gall cleifion fynd i unedau symudol, neu ganolfannau lleol, a bydd y clinigwyr yng Nghaerdydd yn dal i allu gweld y canlyniadau.\nMae’r gwasanaeth, y ceir mynediad iddo trwy Borth Clinigol Cymru (y porth cyfrifiadurol cenedlaethol ar gyfer ysbytai), hefyd yn golygu y gall y tîm trawsblannu ddilyn datblygiad claf cyn iddyn nhw gyrraedd Caerdydd. Bydd nifer o brofion wedi eu cymryd yn ysbyty lleol claf neu bractis meddyg teulu yn y cyfnod cyn y trawsblaniad. Eglurodd Dr Ingram, “Cyn i’r gwasanaeth hwn gael ei gyflwyno, byddem yn ffonio o gwmpas er mwyn dod o hyd i ganlyniadau profion, neu’n ceisio dod o hyd iddyn nhw yng nghanol pentwr mawr o nodiadau papur, ond nawr gallwn gael mynediad i ganlyniadau profion gwaed trwy bwyso botwm.”


Lansio cronfa goffa Hywel Teifi – Golwg360\nLansio cronfa goffa Hywel Teifi\n4 Awst 2012 am 09:11 Diweddarwyd am 09:12\nY diweddar Hywel Teifi\nBydd cronfa goffa i un o ysgolheigion mwyaf lliwgar Cymru’n cael ei lansio ar faes yr Eisteddfod brynhawn Gwener.\nPrif amcan cronfa goffa Hywel Teifi fydd creu ysgoloriaeth PhD i astudio yn un o’r meysydd ymchwil a fu o ddiddordeb neilltuol iddo:\nllenyddiaeth Gymraeg y bedwaredd ganrif ar bymtheg,\nbyd y glöwr,\nhanes yr Eisteddfod Genedlaethol,\nyr iaith Gymraeg,\ny pentref a’r gymuned,\ngwleidyddiaeth Cymru, neu\nchwaraeon, y cyfryngau a’r ddrama yng Nghymru.\nMae bwriad hefyd i sicrhau cofeb barhaol i Hywel Teifi a fydd yn cael ei lleoli mewn man amlwg yn Academi Hywel Teifi, sefydliad a grëwyd gan Brifysgol Abertawe yn 2010 er cof am gyn-Athro Cymraeg y brifysgol.\nWrth groesawu’r penderfyniad i sefydlu cronfa, dywedodd y darlledwr Huw Edwards, mab Hywel Teifi:\n‘‘Rydym fel teulu yn falch iawn o’r datblygiad diweddaraf hwn gan Brifysgol Abertawe sy’n adeiladu ar waith a chyfraniad fy nhad ac sy’n goffa teilwng iddo. Gobeithiwn y bydd cefnogaeth gref i’r gronfa ac y daw cyfleoedd newydd i ysgolheigion y dyfodol yn sgîl ei sefydlu.’’\nBydd y derbyniad i lansio’r gronfa ar stondin Prifysgol Abertawe am 12.30 ddydd Gwener.


Trosiant o fwy na £3 miliwn gan gwmni diogelwch, a’i fryd ar ragor o dwf\n“Mae twf Parallel Security wedi cael ei sbarduno i gryn raddau gan yr arbenigedd a'r hyfforddiant a ddarparwyd gan Raglen Cyflymu Twf Busnes Cymru."\nSicrhau bod busnesau eraill, a phobl, yn parhau'n ddiogel sydd wrth wraidd yr hyn y mae Parallel Security o Wrecsam yn ei wneud. Mae'r cwmni, a sefydlwyd gan y rheolwr gyfarwyddwr Francis Johnson yn 2014, wedi tyfu cryn dipyn ers iddo ddechau rhyw chwe blynedd yn ôl. Â’i gynllun uchelgeisiol i ehangu hyd yn oed yn fwy, mae'r busnes yn mwynhau cyfnod cyffrous. O ddarparu goruchwylwyr wrth y drws i waith diogelwch a glanhau masnachol...\nHanes cwmni dŵr mwynol o Gymru sydd bellach yn un o frandiau mwyaf poblogaidd y DU.\n"Mae cymorth gan Raglen Cyflymu Twf Busnes Cymru wedi bod yn ffactor pwysig wrth inni dyfu".\nO ddechrau di-nod ar fferm deulu i fod yn un o frandiau dŵr mwynol mwyaf poblogaidd y DU – mae hanes Radnor Hills yn un cyffrous, a stori o lwyddiant i Gymru sy’n destun balchder. Mae’r busnes wedi sicrhau ei fod mewn sefyllfa i fanteisio ar y twf yn y sector diodydd ysgafn, ac wedi ennill llawer o gontractau uchel eu proffil ar y ffordd. Yma mae Penny Butler o Radnor Hills yn egluro sut...\nMae entrepreneuriaeth yn fwy na jest dechrau busnes newydd. Weithiau, mae’n golygu cymryd awenau’r cwmni rydych eisoes yn gweithio ynddo a mynd ag e’ ar daith newydd. Un ffordd o ddefnyddio sgiliau ac arbenigeddau cwmni er mwyn gwireddu ei botensial yw trwy i’r gweithwyr eu hunain brynu’r cwmni. I Vikki Byrne a Lydia Owen, rheolwyr a brynodd OSP Healthcare, roedd hyn yn her a hanner. Dyma hanes OSP Healthcare gan y partneriaid busnes, gydag esboniad...\nSaith o gleientiaid y Rhaglen Cyflymu Twf yn cipio Gwobrau Busnesau Newydd Cymru\nMae saith busnes sy'n rhan o Raglen Cyflymu twf Busnes Cymru wedi ennill Gwobrau Busnesau Newydd Cymru.\nCafodd y cwmnïau newydd gorau yng Nghymru eu hanrhydeddu mewn seremoni wobrwyo rithwir ddydd Iau 1 Hydref 2020, ac aeth y prif deitl i Project Blu, brand cynaliadwy ar gyfer anifeiliaid anwes. Mae Project Blu o Gaerdydd yn chwyldroi'r farchnad ategolion anifeiliaid anwes drwy drawsnewid deunyddiau sy’n llygru, gan gynnwys rhwydi pysgota, plastig sy’n mynd i’r môr, gwastraff lledr a dillad wedi'u hailgylchu, yn gynhyrchion anifeiliaid anwes fel gwelyau i gŵn, coleri, tenynnau a theganau...


Gêm Lliwio Amser Ysgol. Chwarae rhad ac am ddim ar-lein\nGêm Lliwio Amser Ysgol Ar-lein\nLliwio Amser Ysgol\nGêm Disgrifiad: Mae'r myfyrwyr hyn, er gwaethaf y ffaith nad ydynt yn hoffi ei gilydd, cwrdd yn yr ysgol. Dim ond y llun, y maent yn dal, - du a gwyn, ac nid yw naws y merched a 'n giwt cŵn a gath fach. Ond gallwch atgyweiria hon drwy edrych ar set o bensiliau a chymryd yr un sydd fwyaf addas ar gyfer y pwnc.\nMae'r myfyrwyr hyn, er gwaethaf y ffaith nad ydynt yn hoffi ei gilydd, cwrdd yn yr ysgol. Dim ond y llun, y maent yn dal, - du a gwyn, ac nid yw naws y merched a 'n giwt cŵn a gath fach.\n© playgame24.com - gêm ar-lein rhad ac am ddim Lliwio Amser Ysgol () Chwarae\nfflachia herwhela ar-lein Lliwio Amser Ysgol rhad ac am ddim.. Peidiwch ag anghofio sgorio'ch y gêm hon Lliwio Amser Ysgol a rhannu gêm hon gyda'ch ffrindiau gorau.


Gwneuthurwyr a chyflenwyr pen cawod Tsieina Tair swyddogaeth Chengpai\nRhif model CP-3T-RQ01\nPen cawod llaw 304 dur gwrthstaen, silicon\nPibell gawod llaw 304 dur gwrthstaen, plastig\nPwysau net (kgs) 7.90\nPwysau Gros (kgs) 8.50\nGoleuadau LED wedi'u cynnwys NA\n1.Ultra tenau, 2mm o drwch.\n2.Solid adeiladu 304 o ddur gwrthstaen.\n3.Easy glân. Gellir sychu ffroenellau sleisys yn lân yn gyflym.\nPatrymau chwistrellu 4.THREE: glawiad uwchben, rhaeadr, cawod llaw.\nMae'r set gawod hirsgwar uwchben hon yn ystafell ymolchi amlbwrpas sy'n hanfodol ac mae'n berffaith ar gyfer ystafelloedd ymolchi cyfoes. Mae'n darparu llif egnïol gyda thri phatrwm chwistrellu, rhaeadr, glawiad uwchben a chawod â llaw. Mae'n ychwanegu dimensiynau newydd i'ch cawod, wedi'i osod ar wal eich cawod, mae'r dŵr adfywiol yn cael ei ddosbarthu dros eich corff cyfan trwy ei chwistrell helaeth.\nMae pen y gawod yn mesur 560 x 230 mm, gan warantu ymataliad cawod ar raddfa fawreddog. Gyda'i gyfuchliniau main ac arwynebau crôm caboledig purist, mae hefyd yn ychwanegu cyffyrddiadau modern i'r ystafell ymolchi.\nMae'r adeiladwaith cawod glaw hwn yn ddur gwrthstaen 304 solet trwm, yn wydn ag ymwrthedd rhwd. Mae'r gorffeniad crôm caboledig ar yr wyneb yn gwneud pen y gawod yn cyfateb yn hyfryd ac yn anhygoel ag unrhyw addurn ystafell ymolchi.\nEr mwyn ei gwneud hi'n hawdd glanhau, mae ffroenellau silicon hyblyg wedi'u lleoli ar awyrydd cawod uwchben a chawod law. Mae'r silicon o ansawdd uchel sy'n gwrthsefyll rhwygo yn hawdd ei rwbio gan ddefnyddio'ch bysedd. Mae limescale a baw yn diflannu fel pe bai gan hud, ac rydych chi'n elwa o brofiad jet chwistrell moethus bob tro. Mae chwistrell cawod hardd wrth gawod a llif dŵr cyfartal wrth olchi'ch dwylo yn gwneud y cynhyrchion hyn yn bleser i'w defnyddio.\nMae falf cawod gyda dwy handlen wedi'i gwneud o ddur gwrthstaen solet 304, cryf a chadarn, ni fydd byth yn gollwng. Mae'r botwm rheoli yn weithrediad hawdd, gan wneud y gawod yn feddalach ac yn fwy moethus ac yn gadael teimlad dymunol ar eich croen. Tonig i'r enaid yn eich sba bersonol eich hun.\nMae'r set gawod hon yn cynnwys cawod uwchben, cawod iachâd llaw a falf reoli. Mae wedi'i osod ar wal ac yn hawdd ei osod fel ei ddyluniad syml clasurol.\nBlaenorol: Panel cawod caboledig Wedi'i osod ar wal pedair swyddogaeth\nNesaf: Pen cawod sgwâr fain gwych o ddur gwrthstaen\nOngl sgwâr gydag arddangosfa tymheredd caboledig s ...


Cymen - Translation Company\nY CwmniCyfieithu TestunCyfieithu ar y PrydAstudiaethau AchosNewyddionCysylltu â Ni\nSefydlwyd Cymen ym 1987 ac rydym yn un o’r cwmnïau cyfieithu mwyaf blaengar ac arloesol yng Nghymru. Rydym wedi meithrin enw rhagorol am safon, cywirdeb a phrydlondeb y gwaith a ddarparwn. Rydym yn cynnig gwasanaeth cyfieithu o'r Saesneg i'r Gymraeg ac o'r Gymraeg i'r Saesneg, yn ogystal â gwasanaeth cyfieithu ar y pryd. Mae gennym dros 25 mlynedd o brofiad sy'n ein gwneud yn gwmni blaenllaw yn ein maes. Gall ein tîm o gyfieithwyr profiadol ddelio â swmp mawr o waith cyfieithu drwy gydol y flwyddyn ac rydym bob amser ar gael ben arall y lein yn ystod oriau swyddfa. Byddwn bob amser yn trafod amserlenni gyda chwsmeriaid ac wnawn ni ddim addo dim byd na allwn ei gyflawni. Rydym yn anelu at wella’n barhaus drwy loywi sgiliau staff a diweddaru offer swyddfa yn rheolaidd. Lleolir y swyddfa yng Nghaernarfon, sy’n un o gadarnleoedd yr iaith Gymraeg.\nMae hyn yn fantais wych i ni fel cwmni cyfieithu yng Nghymru, gan ein helpu i gynnig gwasanaeth cyfieithu o'r radd flaenaf.\nYn 2007, llwyddodd Cymen i gyflawni achrediad ISO 9001:2000 ym maes sicrhau ansawdd. Sylweddolwn mai cywirdeb o ran iaith a chynnwys yw prif hanfod cyfieithu, a dyma sy'n ein gwneud yn dîm cyfieithu mor uchel ein parch. Mae’r ardystiad hwn yn warant i’n cwsmeriaid bod gan Cymen systemau a gweithdrefnau ansawdd ysgrifenedig sy’n bodloni safonau a disgwyliadau byd-eang. Mae’r safon hon hefyd yn tawelu meddwl cwsmeriaid ein bod yn gweithio tuag at wella yn barhaus.\nRydym hefyd yn aelodau brwd o Gymdeithas Cyfieithwyr Cymru yn ogystal â Chymdeithas y Cwmnïau Cyfieithu (ATC)\nMae profiad Cymen fel cwmni cyfieithu sydd wedi ei hen sefydlu yng Nghymru yn rhoi cyfle i ni ddarparu gwasanaeth cyfieithu blaenllaw y mae ein holl gwsmeriaid yn ei werthfawrogi, a gallwn sicrhau cyfieithiad o'r safon uchaf bob amser.\nBydd swyddfa Cymen ar gau rhwng 29ain Mawrth a 1af Ebrill. Hoffwn ddymuno Pasg Hapus i holl gwsmeriaid a chyfeillion Cymen.\nGallwch ddarllen ein Polisi Amgylcheddol yma:\nCyfieithu Testun Cliciwch isod i holi am fwy o wybodaeth ynghylch cyfieithu testun\nCais am wasanaeth Cyfieithu ar y Pryd\nCliciwch isod i holi am fwy o wybodaeth ynghylch cyfieithu ar y pryd\nCofrestrwch i dderbyn cylchlythyr y cwmni


Bydd chwe seren Coleg Cambria yn cystadlu am leoedd yn y 'gemau Olympaidd sgiliau' yn Shanghai - Coleg Cambria\nBydd chwe seren Coleg Cambria yn cystadlu am leoedd yn y ‘gemau Olympaidd sgiliau’ yn Shanghai\n16th Ion 2020\nMae chwech o ddysgwyr o’r coleg yng ngogledd ddwyrain Cymru wedi llwyddo i gyrraedd y garfan gynderfynol ar gyfer WorldSkills.\nMae’r rhestr yn cynnwys 137 o brentisiaid a fydd yn ymuno â rhaglen doniau’r digwyddiad i geisio sicrhau lle ar y tîm a fydd yn cynrychioli’r Deyrnas Unedig yn y gystadleuaeth sgiliau mawreddog.\nY cystadleuwyr o Goleg Cambria yw:\nDavid Davies – Raytheon – Peirianneg Fecanyddol Awyrennau\nBen Simcox – Raytheon – Peirianneg Fecanyddol Awyrennau\nCarwyn Roberts – Airbus – Melino CNC\nCharles Samson – Magellan Aerospace – Her Tîm Gweithgynhyrchu\nTom Williamson – Lloyd Morris Engineering – Gosod Trydan\nEmily Jones – myfyriwr Lletygarwch ac Arlwyo – Gwasanaeth Bwyty\nDaw’r newyddion ar ôl i’r coleg ennill medalau yn WorldSkills UK LIVE yn Birmingham fis Tachwedd diwethaf, gan gynnwys Carwyn, enillydd medal arian, a Charlie, a enillodd fedal efydd yn yr Her Tîm Gweithgynhyrchu.\nDywedodd Rona Griffiths, Dirprwy Gyfarwyddwr Profiadau’r Dysgwyr a Menter yng Ngholeg Cambria: “Mae’n hyfryd gweld ein dysgwyr yn cael eu cydnabod eto fel arweinwyr yn eu maes. Mae’n fraint anferth i ni ac iddyn nhw i fod ochr yn ochr â’r prentisiaid gorau yn y wlad. Bydd yn ffactor cadarnhaol wrth iddyn nhw symud ymlaen yn eu gyrfaoedd.\n“Rydyn ni’n dymuno pob llwyddiant iddyn nhw ac rydyn ni’n gobeithio y byddan nhw ymysg y grŵp olaf i gynrychioli’r Deyrnas Unedig yn Shanghai.”\nBydd y prentisiaid a’r myfyrwyr yn treulio’r 18 mis nesaf yn hyfforddi ar raglen sydd wedi’i threfnu o amgylch eu hastudiaethau a’u hymrwymiadau gwaith cyn y bydd proses dewis arall y flwyddyn nesaf.\nDywedodd Gavin Williamson, Ysgrifennydd Addysg Llywodraeth y DU, y dylai’r grŵp deimlo’n falch o fod wedi symud ymlaen cyn belled, ac ychwanegodd: “Fel rhywun sy’n gyfrifol am fod yn llysgennad ar gyfer y wlad hon a’r ystod wych o sgiliau ac arloesed y gall ein pob ifanc eu cynnig, rydw i’n edrych ymlaen at weld grŵp o bobl ifanc yn paratoi i arddangos eu sgiliau ar y llwyfan byd-eang.”\nDywedodd Dr Neil Bentley-Gockmann OBE, Prif Weithredwr WorldSkills UK: “Mae’n wych gweld carfan mor gadarn o bobl ifanc sydd oll yn ceisio cynrychioli’r Deyrnas Unedig ar lwyfan y byd yn Shanghai.\n“Llongyfarchiadau i bawb sydd ar y rhaglen Doniau WorldSkills, maen nhw wir ar y brig yn eu cenhedlaeth a dylen nhw helpu i ysbrydoli pobl ifanc a rhieni ym mhobman – gan droi snobyddiaeth alwedigaethol ar ei phen – gan ddangos bod dewis gyrfa dechnegol yn llwybr clir i lwyddiant o ran gwaith a bywyd.”\nGwybodaeth am WorldSkills UK\nMae WorldSkills UK yn bartneriaeth rhwng busnes, addysg a llywodraethau. Rydym yn gweithio i gyflymu datblygiad sgiliau pobl ifanc o safonau cenedlaethol i safon fyd-eang. Rydym yn creu cenhedlaeth newydd o weithwyr sydd ar y brig, gan roi awch cystadleuol i gyflogwyr y DU.\nAm 66 o flynyddoedd, mae WorldSkills UK wedi bod yn chwaraewr blaenllaw yn WorldSkills Rhyngwladol. Mae’r mudiad byd-eang hwn yn dod â 80 o wledydd ynghyd i drefnu’r ‘Gemau Olympaidd Sgiliau’ sydd bob dwy flynedd.\nRydym yn helpu pobl ifanc i feddwl am eu dyfodol drwy gynnal digwyddiadau gyrfaoedd drwy brofiad a defnyddio modelau rôl ifanc sy’n cyflawni’n uchel i ysbrydoli eraill i ddilyn eu hesiampl. Ein digwyddiad blaenllaw, WorldSkills UK LIVE, yw’r digwyddiad sgiliau, prentisiaeth a gyrfaoedd mwyaf yn y wlad.\nI gael rhagor o wybodaeth ewch i www.worldskillsuk.org


Y Bleidd-ddyn a'r Lleuad lawn - Gweiddi\nYdych chi wedi gweld un o'r rhain o'r blaen?\nA beth am un o'r rhain?\nYdych chi wedi gweld y ddau ar yr un pryd?\nCreadur chwedlonol yw’r bleidd-ddyn. Ar yr olwg gyntaf, mae’n edrych fel person digon cyffredin, ond mae’n gallu newid ei siâp o ffurf dyn i ffurf blaidd neu fwystfil sy’n edrych fel blaidd. Gall ddewis gwneud hynny drwy daro bargen â’r Diafol, neu gall y newid ffurf ddigwydd ar ôl i berson gael ei gnoi gan flaidd-ddyn arall.\nRHYBUDD: fel arfer, adeg lleuad lawn mae hynny’n digwydd!\nOnd beth yw’r cysylltiad rhwng bleidd-ddynion a lleuad lawn?\nWel, mae digon o syniadau wedi eu cynnig dros y blynyddoedd, gan arwain at ein cred ni heddiw fod cysylltiad uniongyrchol rhwng troi’n fleidd-ddyn a’r lleuad lawn.\nOnd beth am fynd nôl i oes yr hen Roegiaid. Roedden nhw wedi sylwi fod disgyrchiant y lleuad yn gallu effeithio ar lanw a thrai’r môr. Aethon nhw â’r syniad ymhellach gan awgrymu y gallai’r lleuad effeithio ar feddwl person hefyd gan fod yr ymennydd yn cynnwys rhywfaint o leithder. Roedden nhw’n credu y gallai person cwbl normal gael ei wneud yn wallgo, honco bost, cwbl dwl-lal gan y lleuad! Roedd yr athronwyr Aristotle a Hippocrates yn credu hynny hefyd. Dyna pam roedd duwies Roegaidd y lleuad, Selene, yn cael ei phortreadu fel rhywun gwyllt ac anwadal a fyddai’n dawnsio’n wallgo yn y goedwig.\nCofiwch, erbyn heddiw, mae gyda ni dystiolaeth, nid dim ond theorïau i ddangos sut mae lleuad lawn yn gallu effeithio ar bobl. AC MAE LLEUAD LAWN YN GALLU EFFEITHIO AR BOBL! Mae hyd yn oed adrannau brys ysbytai’n gallu bod yn fwy prysur adeg lleuad lawn!\nCymerwch ofal, felly!\nMae straeon am fleidd-ddynion i’w cael dros y byd, ac mae llu o ffilmiau amdanyn nhw wedi eu creu dros y blynyddoedd hefyd. Yn Ewrop, y gred yw mai dynion drwg yw’r bleidd-ddynion. Dyma ddisgrifiad o’r bleidd-ddyn:\naeliau sy’n cwrdd ar bont y trwyn\nclustiau wedi’u gosod yn isel\nllygaid a llais dynol\nyn bwyta cyrff y meirw.\nMae llawer o straeon am fleidd-ddynion yng Nghymru. Beth am ddarllen un neu ddwy ohonyn nhw?\nUn tro, roedd bachgen ifanc yn byw yn ardal Coed y Cymdda ar bwys Gwenfo. Er ei fod e dros ei ben a’i glustiau mewn cariad â merch o bentref Tregatwg gerllaw, penderfynodd briodi merch arall, gan dorri calon ei gariad cyntaf.\nOnd nid dyna ddiwedd y stori. Pan sylweddolodd y wrach pa mor wael roedd y bachgen yn trin ei nith, penderfynodd ei droi’n fleidd-ddyn unwaith eto. Bu farw'r wrach ac nid oedd neb yn y byd yn gallu dadwneud ei gwaith. Treuliodd y bleidd-ddyn naw mlynedd yn y coed cyn iddo gael ei saethu'n ddamweiniol a dod ag arswyd ardal Gwenfo i ben.\nRhyw fore oer yn ystod gaeaf 1791, roedd ffermwr o blwyf Gresffordd yn ardal Wrecsam yn bugeilio'i ddefaid pan welodd olion traed blaidd anferth yn yr eira. Cafodd dipyn o sioc a phenderfynodd y byddai’n rhaid iddo wneud rhywbeth os oedd am gadw’i ddefaid yn ddiogel. Felly, gofynnodd i'r gof lleol ddod yn gwmni iddo i ddilyn trywydd y blaidd.\nDilynodd y ddau’r olion ar hyd y caeau gan ddod i dir cymydog. Yno, fe welon nhw olygfa erchyll. Roedd cyrff defaid a gwartheg dros y lle ym mhob man a’r eira’n goch gan waed. Rhedodd y ddau draw at y ffermdy, ond roedd hwnnw’n dywyll, felly dyma nhw’n trio’u gorau i edrych drwy’r ffenestri. Yno, fe sylwon nhw fod eu cymydog yn cuddio o dan fwrdd y gegin.\nRhedodd y ddau i mewn i’r tŷ i weld beth oedd yn bod. Dyna pryd y dechreuodd ar ei stori. Roedd e wedi bod o gwmpas y caeau y noson cynt pan welodd fwystfil anferth tebyg i flaidd yn rhuthro am ei gi gan rwygo'i wddw a’i ladd ar unwaith. Rhedodd y cymydog i ffwrdd am ei fywyd a mynd i guddio yn y ffermdy. Teimlodd y bwystfil yn hyrddio'i hun yn erbyn drws y tŷ nes bod yr holl le'n crynu. Ar ôl symud y dodrefn yn erbyn y drws aeth i guddio dan y bwrdd ond gallai weld y bwystfil yn syllu arno drwy'r ffenestr. Er mai pen blaidd oedd ganddo roedd ei lygaid gleision yn debycach i rai person go iawn. Sylweddolodd ar unwaith mai bleidd-ddyn oedd wrth y drws. Pan ddeallodd y bleidd-ddyn na allai gael gafael ar y ffermwr, aeth i ddial ar y gwartheg a'r defaid y tu allan, cyn diflannu i’r nos.\nOnd nid dyna’r tro cyntaf na’r olaf i fleidd-ddyn gael ei weld yn ardal Gresffordd, yn ôl y sôn!\nY gred mewn straeon diweddar ers y 19eg ganrif yw ei bod hi’n bosib anafu a lladd bleidd-ddynion trwy ddefnyddio arfau wedi’u gwneud o arian. Yn wahanol i fampirod, all bleidd-ddynion ddim cael eu heffeithio gan arteffactau crefyddol neu ddŵr cysygredig, fel yn achos fampirod.\nOnd, os wyt ti wir eisiau cadw bleidd-ddynion draw, mae rhai pobl yn credu ei bod hi’n bosib defnyddio rhyg, uchelwydd, criafol a llysiau’r blaidd (Aconitum napellus) i wneud hynny.\narteffactau gwrthrych sydd wedi cael ei greu gan ddyn artefacts\nrhyg math o gnwd grawn, fel llafur neu farlys rye\nuchelwydd planhigyn â dail gwyrdd fel lledr ac arno aeron gwyn yn y gaeaf mistletoe\ncriafol math o goeden rowan\nDwy stori. Cliciwch yma.\nCrynhoi stori. Cliciwch yma.\nErthygl. Cliciwch yma.


Terfynol Datganiad Ar y chweched cyfarfod o’r Comisiwn Dwyochrog yn Rhufain, rydym yn trafod y berthynas rhwng bywyd dynol a thechnoleg, gan sylweddoli bod datblygiadau mawr wedi cael eu gwneud mewn meddygaeth, yn ogystal â’r heriau a’r cyfleoedd y maent yn eu cynnig. Rydym yn cadarnhau egwyddorion ein gwahanol draddodiadau crefyddol, yn ôl y mae Duw yw Creawdwr ac Arglwydd pob bywyd, a bywyd dynol yn Sanctaidd, oherwydd, fel y mae’r Beibl yn dysgu, dyn oedd yn ei greu yn y ddelwedd a llun o Dduw (cf.Genesis -). Oherwydd bod bywyd yn rhodd ddwyfol, dwyfol sylw, a rhaid eu cadw, rydym wedi penderfynu gwrthod y syniad o dynol domination dros bywyd, neu hawl person neu grŵp o bobl i benderfynu ar ei werth neu ei hyd. Felly, rydym yn gwrthod y cysyniad o ewthanasia gweithredol yn annerbyniol Haerllugrwydd person, ar adeg marwolaeth y person dynol, er mwyn penderfynu pa pŵer Duw wedi hunan-feirniadaeth. Rydym yn diolch i’r Creawdwr, y person, ar gyfer y gallu a roddodd, gwella a chadw bywyd, ac ar gyfer y cyflawniadau sylweddol sydd wedi’u gwneud yn modern gwyddoniaeth, meddygaeth a thechnoleg. Fodd bynnag, rydym yn cydnabod bod y rhain yn ddatblygiadau cadarnhaol yn golygu mwy o gyfrifoldeb ac atebolrwydd.\nYn y cyd-destun hwn, rydym yn pwysleisio yr athrawiaeth ein ostentatiously a drosglwyddir treftadaeth, yn ôl y bydd yr holl wybodaeth ddynol a’r gallu i wasanaethu ac yn cyfrannu at y bywyd ac urddas y person dynol, rhaid o reidrwydd yn cyfateb i werthoedd moesol ac egwyddorion sylfaenol y dreftadaeth hon. Felly, mewn cysylltiad â gydnabod y ffaith nad yw popeth yn bod yn dechnegol bosibl hefyd yn foesegol dderbyniol o fewn y fframwaith, yn achos ymchwil wyddonol a thechnegol, o natur gymhwysol. Sylw ac yn peri pryder ar gyfer bywyd dynol dylid cyffredinol rheidrwydd moesol, a phob cymdeithas sifil a’r gyfraith felly dylai yn gwarantu diwylliant o fywyd y dylid eu hannog. Hefyd, tra’n gwadu dyn haerllugrwydd i ddefnyddio’r dwyfol fraint o benderfynu ar yr amser o farwolaeth, rydym yn pwysleisio y rhwymedigaeth i wneud popeth posibl i liniaru dioddefaint. Rydym yn annog staff meddygol ac ymchwilwyr ystyried yr holl gwestiynau yn ymwneud â bywyd a marwolaeth, ac mae hyn yn ennyn y doethineb o grefydd. Felly, rydym yn argymell eich bod yn ymgynghori nid yn unig yn berthnasol i deuluoedd ar y materion hyn, ond hefyd yn berthnasol awdurdodau crefyddol. Ein cred a rennir bod bywyd ar y ddaear hon yn wirioneddol yn unig yn rhan o fodolaeth ddynol yn ei gwneud yn ofynnol bod ni, ar y groes, yn cynnal y mwyaf o sylw at y allanol»shell»- y ffurf dynol yn y lle y mae’r person yn y byd hwn, y concrid yn realiti, yn cael ei. O ganlyniad, rydym wedi hollol yn gwrthod y syniad bod y swm cyfyngedig o amser yn ystod y natur ddynol bodolaeth ar y Ddaear gall yn ein galluogi i instrumentalize ein hunain. Yn y cyd-destun hwn, rydym yn condemnio yn gryf unrhyw dywallt gwaed, propaganda o unrhyw ideoleg sydd wedi fel ei nod, yn enwedig pan mae’n cael ei wneud yn enw crefydd. Camau gweithredu o’r fath yn cael dim ond profanation y dwyfol enw. Felly, rydym yn ymdrechu am gynnydd ar gyfer y da cyffredin o ddynoliaeth drwy hyrwyddo parch tuag at Dduw, i grefydd ac mae ei symbolau, ar gyfer lleoedd Sanctaidd a mannau o weddi.\nAr yr un pryd fel cam-drin hyn ac yn y presennol tensiynau rhwng diwylliannau, mae’n angenrheidiol i roi’r gorau ein dwyochrog deialog, ac rydym yn cael eu rhwymo gan rai cysylltiadau. Dyna pam yr ydym yn ystyried ei bod yn ddyletswydd arnom i geisio cyfranogiad y byd Mwslemaidd ac mae ei arweinydd yn barchus deialog a chydweithredu. Rydym hefyd yn apelio at y rhai mawr y byd i gydnabod y pŵer cadarnhaol y dimensiwn crefyddol yn helpu i ddatrys y gwrthdaro a’r tensiynau, ac rydym yn galw ar i chi eu cefnogi drwy ddeialog rhyng-ffydd\n← Dydd gwener tanysgrifiad Gwasanaeth mynediad\nCynadleddau yn yr Almaen ac yn yr Almaen →


Gwenu dan Fysiau: Blog-gwrdd\nBeth yw Blog-gwrdd? Wel, yn syml pobl sy'n blogio yn cwrdd â'u gilydd. Efallai mai dyma yw blog-gwrdd cyntaf y Rhithfro, pan fydda i a Geraint yn cwrdd gyda Chris yn nharafn Y Mochyn Du* yng Nghaerdydd, nos lun nesaf sef y 10fed o Hydref (amser i'w gadarnhau). Mae Chris wedi bod yn dysgu Cymraeg ar ben ei hun yn yr UDA ac ei uchelgais yw astudio'r Gymraeg ym Mhrifysgol Caerdydd. Mae draw yng Nghymru ar gyfer cyfweliad gyda'r Ysgol Gymraeg a mae croeso i unrhywun ddod draw boed gyda chi flog neu beidio. Os oes gyda chi awgrymiadau o beth ddylai Chris wneud/ble ddylai ymweld tra yn y brifddinas, gadewch sylw.\n*Sylwch ar yr adolygiad BBC o'r Mochyn Du, dwi wedi rhoi'r opsiwn Vocab Somali ymlaen.\nYou know, you would have more readers if you wrote in a language other than that Brythonic jibberish. ;-)\nsylw gan Cuz, 11:51 am\nBiti na allai ymuno efo chi, fydd raid cael cwrdd blogwyr Aberystwyth!\n[gyda llaw, ti di darllen y gair Somali am "food"? Fnar fnar!]\nsylw gan Rhodri, 12:14 pm\nO diar. Newydd fod i wefan 'cuz', a dechreuodd fy nghalon guro tuag ugain gwaith yr eiliad yn fwy na'r arfer...\nsylw gan Geraint Criddle, 12:26 pm\nGobeithio y byddwch chi'n cael amser da gyda Chris ac eraill. Dw i'n eitha cenfigennus!\nTo cuz: there are plenty of blogs in English. We write in "that Brythonic jibberish" because we love it.\nsylw gan Emma Reese, 12:30 pm\nDwi ddim am glicio ar flog y mwnci bach, be mae o'n ddweud? Ydw i eisiau gwybod?\ngyda llaw, ti di darllen y gair Somali am "food"? Fnar fnar!\nsylw gan Rhys Wynne, 12:37 pm\nMae gen i docyn i Chris ar gyfer y gêm yn erbyn Azerbaijan, ond dwi heb glywed yn ôl ganddo - Rhys, alli di weld os dio eisiau'r tocyn,\nsylw gan Gary, 12:40 pm\nHmm, roeddwn o dan yr argraff ei fod yn mynd i'r gêm gyda'r Criddlefeistr.\nsylw gan Rhys Wynne, 1:09 pm\nDoh, Gary, dw i'n ymddiheuro. Dw i wedi anghofio dy fod to wedi cynnig tocyn. Dw i'n meddwl bod Geraint wedi prynu tocyn wrtha i. Os wyt ti'n 'stuck' gyda'r tocyn, dweud wrtha i a fe fydda i'n geisio dy dalu di'n ôl.\nsylw gan Chris Cope, 1:10 pm\nSylwadau hiliol am Foslemiaid, y Ffrancwyr, sylwadau'n erbyn pobl hoyw... Y math o berson sy'n rhoi cystal enw i Americanwyr o amgyclh y byd, gwaetha'r modd, Chris.\nHeb gael gafael ar docyn 'to, felly s'dim angen poeni. Ond bydd rhaid i fi roi'r arian nol i ti, Chris.\nsylw gan Geraint Criddle, 1:31 pm\nNewydd sylweddoli mod i wedi postio sylw ar ei flog. Yn ôl pob sôn nid yw'r genedl Gymreig yn bodoli.\nsylw gan Rhys Wynne, 1:49 pm\nBydda i gyda chi mewn ysbryd bois, ond bydd fy nghorff yn Aberteifi mewn dosbarth Cymraeg.\n(Peidiwch bwydo'r troliaid nawr ;-)\nsylw gan Nic Dafis, 3:00 pm\nChris, Geraint, peidiwch â phoeni am y tocyn - mae gen i un sbâr os oes ei angen ond peidiwch nid yw'n broblem os yw'r ddau ohonoch am eistedd gyda'ch gilydd - mae hynny'n gweud mwy o synnwyr.\nChris - ni fydd yn y coch - paid disgwyl i ddyn wy fel Criddle ddeall y pethau bach 'ma ;-)\nsylw gan Gary, 3:53 pm\nWel, ella do' inna draw 'fyd...be am ga'l parti?! :oD\nsylw gan Blogel, 4:25 pm\nPob lwc gyda'r cwrdd! Dwi'n mynd i adio pwt bach ar rhithfro.com ar gyfer mwy o ddigwyddiadau fel hyn! Bydd rhaid i blogwyr Aberystwyth drefnu un, yfe nwdls?\nsylw gan Aled, 5:05 pm\n14 o sylwadau (15 yn cynnwys hwn) a phob un eithr un mewn iaith Brythoneg. Croeso i ti ddod draw Blogel, tua 7:30 fydda ni'n cwrdd dwi'n meddwl.\nsylw gan Rhys Wynne, 7:52 am\nMethu dod nos Lun yn anffodus ond ych chi ffansi peint nos Fercher wedi gem Azerbaijan?\nsylw gan blog_heb_enw, 9:49 am\nBydda i o gwmpas. Nawn i driop cwrdd. MOchgyn Du neu Cayo efallai, neu canol ddinas. Gall hwn fod yn Blog-gwrdd2!\nsylw gan Rhys Wynne, 10:01 am\nDeunaw o sylwadau! Ai record yw hyn ar gyfer Gwenu Dan Fysiau?\nReit - manylion Blog Gwrdd 2 (off top fy mhen)... Clwb Ifor Bach am y ddiod draddodiadol cyn gem Cymru, wedyn trefniadau ar gyfer ar ol y gem i'w gwneud yn Clwb. Awe!\nsylw gan Geraint Criddle, 7:20 am\nClwb cyn gêm - gwych!\nCofiwch ddod draw i ddweud helo gan mai Mr Criddle yw'r unig un ohonnoch rwy'n adnabod!\nNa'i gario llun o mr Cope efo fi er mwyn ei adnabod!!\nsylw gan Gary, 8:06 am\nHa, ddangosith hyn i'r Imperialydd!\nSyniad da, welai chi 'na.\nsylw gan Rhys Wynne, 8:28 am\nClwb cyn gem amdani yn wir. Hwre!\nsylw gan Siôn, 3:43 pm\nGobeithio cewch noson dda a welwn mwy o ddigwyddiadau debyg i'r Blog Gwrdd yn y dyfodol.\nRwy'n gweithio o hanner dydd tan yn hwyr iawn dydd Llun ac felly bydd hi'n amhosib i mi ddod i'ch "blog-gwrdd".\nDymunaf pob lwc i Chris Cope yn ei gyfweliad gyda'r Ysgol Gymraeg.\nsylw gan Bwrdd y Blog Gymraeg, 8:03 pm\nD'oh! Anghofes i! :o(\nOnd mae o ar y radio, rwan-hyn! - Gall unrhywun sy' mewn cysylltiad ag o tra mae o yma, ei longyfarch ar ei gyfweliad ar fy rhan, plis! :o)\nThenciw bobol x\nsylw gan Blogel, 9:45 am\nGwrddais i Geraint a Dwlwen â Chris neithiwr, roedd o'n sgwrsio'n Gymraeg drwy'r nos dim problem.\nNewydd gerdded i'r swyddfa rwan o chofio rhoi'r radio ymlaen fel oedd Hywel a Nia'n ei longyfarch ac yn cloi'r cyfweliad, hmph.\nMae o'n ganol ei gyfweliad rwan dwi'n meddwl.\nElla cei di gyfle i'w gwrdd nos Fercher, bydd o gwmpas Caerdydd cyn y gêm unai gyda Geraint yng Nglwb Ifor Bach, neu yn yr hen O'Neills gyda chwpwl o Bontypridd sy'n darllen ei flog Saesneg.


Mae gan nifer o sefydliadau fentrau sy’n ymwneud ag awyr dywyll:\nCymdeithas Awyr Dywyll Ryngwladol\nY Gymdeithas Awyr Dywyll Ryngwladol (IDA) yw'r awdurdod byd ar lygredd golau a dyma'r prif sefydliad sy’n brwydro yn erbyn llygredd golau er mwyn amddiffyn awyr y nos ar gyfer cenedlaethau'r presennol a'r dyfodol. Ei nodau yw:\nHyrwyddo amddiffyn awyr y nos;\nAddysgu'r cyhoedd a llunwyr polisi am gadwraeth awyr y nos;\nHybu defnydd cyfrifol o oleuadau allanol amgylcheddol; a\nGalluogi'r cyhoedd gydag offer ac adnoddau i helpu i ddod â’r nos yn ôl.\nGwarchodfeydd Awyr Dywyll Rhyngwladol\nMae Gwarchodfeydd Awyr Dywyll Rhyngwladol (a ddynodwyd gan yr IDA) yn dir cyhoeddus neu breifat sydd yn ymestyn o leiaf 700 km². Tiroedd sy'n hygyrch i'r cyhoedd un ai’n rhannol neu'n gyfan gwbl yw'r rhain sy'n cael eu gwarchod yn gyfreithiol at bwrpasau gwyddonol, naturiol, addysgol, diwylliannol, treftadaeth a/neu ddibenion mwynhad y cyhoedd. Rhaid i'r ardal graidd ddarparu awyr dywyll eithriadol o'i gymharu â'r cymunedau a dinasoedd o’i hamgylch, lle mae disgleirdeb awyr y nos yn rheolaidd hafal i, neu'n dywyllach na 20 o feintiau fesul eiliad arc sgwâr (http://darksky.org/idsp/become-a-dark-sky-place/). Mae clustogfeydd yn gymorth i gefnogi cadwraeth awyr dywyll yn y craidd.\nFfurfir gwarchodfeydd drwy bartneriaethau rheolwyr tir sy'n cydnabod gwerth amgylchedd nos naturiol drwy reoleiddio a chynllunio tymor hir. Mae gan Barciau Cenedlaethol Bannau Brycheiniog ac Eryri statws Gwarchodfeydd Awyr Dywyll Rhyngwladol.\nParciau Awyr Dywyll Rhyngwladol\nMae Parciau Awyr Dywyll Rhyngwladol yn debyg i Warchodfeydd Awyr Dywyll ond maent yn ardaloedd llai ac yn bennaf yn nwylo un neu ddau o sefydliadau. Enghreifftiau yn y DU yw Ystâd Cwm Elan (Cymru), Coedwig Galloway (Yr Alban), Parc Cenedlaethol Northumberland (Lloegr) a Kielder Water & Forest Park (Lloegr).\nPartneriaeth Canfod Awyr Dywyll Y DU\nMae Partneriaeth Canfod Awyr Dywyll y DU yn rwydwaith o sefydliadau anllywodraethol (NGOs) amgylcheddol a seryddiaeth cenedlaethol a lleol ynghyd â’r gymuned leol, sy’n anelu at:\nYmgysylltu pobl o gefndiroedd amrywiol gydag awyr y nos;\nAnnog agweddau cadarnhaol tuag at wyddoniaeth a thechnoleg;\nCefnogi datblygiad llefydd, ymwybyddiaeth a thwristiaeth awyr dywyll;\nDatblygu rhwydwaith cenedlaethol o gyfathrebwyr awyr dywyll; a\nChreu partneriaethau sefydliadol hirdymor.\nSafleoedd Canfod Awyr Dywyll\nMae Safleoedd Canfod Awyr Dywyll yn rwydwaith cenedlaethol o lefydd sy'n cynnig golygfeydd gwych o awyr y nos sy'n hygyrch i bawb. Fe’u henwebwyd gan grwpiau a sefydliadau lleol a ddynodwyd gan Bartneriaeth Canfod Awyr Dywyll y DU. Er mwyn bod yn gymwys ar gyfer statws Safle Canfod Awyr Dywyll, mae angen i'r lleoliadau ateb nifer o feini prawf sy'n eu gwneud yn ddiogel ac yn hygyrch, yn ogystal â bod ag awyr dywyll addas. Safleoedd Canfod Awyr Dywyll yw llefydd sydd:\nYmhell oddi wrth unrhyw lygredd golau lleol gwael;\nYn darparu llinellau gweld da o'r awyr; a\nGyda mynediad cyhoeddus da, gan gynnwys tir cadarn ar gyfer cadeiriau olwyn ac yn gyffredinol gwbl hygyrch bob amser.\nGellir gweld map o Safleoedd Canfod Awyr Dywyll yn: http://www.darkskydiscovery.org.uk/dark-sky-discovery-sites/map.html\nComisiwn Awyr Dywyll\nMae’r Comisiwn Awyr Dywyll yn rhan o Gymdeithas Brydeinig Seryddol (BAA) yn sefydliad anllywodraethol (NGO) gydag aelodaeth genedlaethol, sy'n bryderus am y cynnydd cyflym mewn llygredd golau ar draws y DU (http://www.britastro.org/dark-skies/index.php). Mae gan y Comisiwn gannoedd o aelodau o ystod eang o ddisgyblaethau. Ei nodau yw annog;:\nCynyddu'r defnydd o ffitiadau modern sy'n rheoli'r golau a allyrrir a ffynonellau golau tymheredd lliw cynnes, i leihau llacharedd yn yr awyr a thresmasu golau.\nY maint cywir o olau ar gyfer y dasg.\nDefnydd o watedd synhwyrol; bydd golau cyfwerth â 40W yn ddigon i oleuo rhodfa a gardd gyffredin\nRheolaeth ar lifoleuo adeiladau, cyfleusterau chwaraeon, ayyb., gyda switsiau priodol, cysgodwyr, bafflau ac addasu mowntiau er mwyn i lampau ddisgleirio lle mae gwir angen y goleuni, a dim ond pan fydd ei angen.\nCyfarwyddiadau ar fowntio sensitif, a gwybodaeth am ymyrraeth golau ac effeithiau andwyol posibl eraill ar ddeunydd pacio bob golau allanol.


Mae tri math o waith cyfartal:\n’Gwaith tebyg’ yw gwaith sydd yr un fath neu’n debyg yn gyffredinol - sef gwaith sy’n golygu gwneud tasgau tebyg y mae angen sgiliau tebyg i’w gwneud, ac nid yw unrhyw wahaniaethau yn y gwaith o bwys ymarferol. I bennu ‘gwaith tebyg’, aseswch:\ny tasgau yr ymwneir â nhw ac unrhyw wahaniaethau rhwng y ddwy rôl\namlder, natur a maint unrhyw wahaniaethau (er enghraifft yn y lefel cyfrifoldeb, y sgiliau, cymwysterau neu’r hyfforddiant sydd ei angen neu’r ymdrech corfforol yr ymwneir ag ef) i weld os ydynt o bwysigrwydd ymarferol\nNid yw gwahaniaeth yn y llwyth gwaith ei hunan yn atal cymhariaeth ‘gwaith tebyg’, oni bai bod y llwyth gwaith sydd wedi’i gynyddu yn cynrychioli gwahaniaeth mewn cyfrifoldeb neu wahaniaeth arall o bwysigrwydd ymarferol.\nEnghreifftiau ‘gwaith tebyg’:\nDyfarnwyd yr enghreifftiau hyn i fod yn ‘waith tebyg’ gan y llysoedd:\nmenyw yn paratoi ciniawau i gyfarwyddwyr a dyn yn paratoi brecwast, cinio a the i gyflogeion\ncyflogeion archfarchnad gwrywaidd a benywaidd sydd yn gwneud tasgau tebyg yn gofyn am lefelau sgiliau tebyg, er efallai byddai’r dynion yn codi gwrthrychau trymach o dro i dro\nGwaith wedi’i raddio’n gyfatebol\nMae ‘gwaith sydd wedi ei raddio fel cyfatebol’ wedi ei raddio dan gynllun gwerthuso swydd dilys fel un o werth cyfartal o ran galwadau ar yr unigolyn, gan gynnwys ymdrech, sgil a gwneud penderfyniadau. Gallai swyddi sydd yn ymwneud â thasgau annhebyg gael eu graddio’n gyfatebol.\nEnghraifft ‘gwaith wedi’i raddio’n gyfatebol:\nEfallai y byddai gwaith nyrs alwedigaethol yn cael ei raddio fel cyfatebol i oruchwyliwr cynhyrchu pan fydd elfennau o'r swydd megis sgil, cyfrifoldeb ac ymdrech yn cael eu hasesu.\nGwaith o werth cyfartal\n‘Gwaith o werth cyfartal’ - dyma waith nad yw’n debyg ac nid yw wedi cael ei werthuso yn waith cyfwerth, ond mae’n gyfwerth o ran gofynion megis:\nymdrech yr ymwneir ag ef,\nsgiliau sydd yn angenrheidiol i wneud y swydd\ngwneud penderfyniadau sydd yn rhan o’r swydd\nMewn rhai achosion, gallai’r ddwy swydd ymddangos yn gyffredinol gyfatebol, megis pennaeth personél benywaidd a phennaeth cyllid gwrywaidd. Yn fwy cyffredin, gall mathau cwbl wahanol o swyddi droi allan i fod o werth cyfartal o’u dadansoddi.\nEnghreifftiau ‘gwaith o werth cyfartal’\nEnghreifftiau o swyddi gwahanol a ddyfarnwyd o fod o werth cyfartal gan y llysoedd yn cynnwys:\nclerc cynorthwyol yn gydradd i weithiwr warws\ngweithwyr cantîn a glanhawyr yn gydradd i weithwyr pwll sydd yn gweithio ar ben y pwll a gweithwyr clerigol\nnyrs ysgol feithrin yn gydradd i dechnegydd pensaernïol llywodraeth leol\npennaeth therapi lleferydd ac iaith yn gydradd i bennaeth gwasanaeth fferyllfa ysbyty\nNid yw o angenrhaid yn golygu bydd swyddi gyda’r teitlau swydd hyn neu debyg bob amser o werth cyfartal i’w gilydd ym mhob sefydliad sydd yn defnyddio’r un teitlau.\nOs yw cyflogwr yn dibynnu ar ffactor perthnasol i egluro gwahaniaeth mewn cyflog, rhaid i hyn beidio ag ymwneud â thrin y fenyw yn llai ffafriol na’r dyn oherwydd eu rhyw. Gwahaniaethu uniongyrchol anghyfreithlon ar sail rhyw fyddai hyn. Er enghraifft, mewn un achos, ni allai cyngor ddefnyddio ‘cyfraddau’r farchnad’ i gyfiawnhau’r gwahaniaeth mewn cyflog rhwng cynorthwywyr arlwyo benywaidd ac ysgubwyr ffordd, casglwyr sbwriel a garddwyr gwrywaidd. Cafodd y farchnad ei hunan ei difwyno gan wahaniaethu ar sail rhyw a oedd yn ystyried gwaith yr hawlwyr fel ‘gwaith menywod’.\nRhaid i’r ffactor perthnasol beidio â rhoi menywod fel grŵp o dan anfantais arbennig o’i gymharu â dynion, oni bai:\nbod gan y cyflogwr nod gyfreithlon wrth gymhwyso’r ffactor perthnasol h.y. angen gwirioneddol nad yw’n wahaniaethol\nmae cymhwyso’r ffactor perthnasol yn ffordd gymesur (priodol ac yn rhesymol anghenraid) i gyflawni’r nod hwnnw\nEr enghraifft, mewn un achos, roedd yr heddlu am wobrwyo gweithio’r nos drwy ddefnyddio ‘taliadau blaenoriaeth arbennig’. Roedd hyn yn rhoi menywod o dan anfantais benodol o’i gymharu â dynion oherwydd eu bod yn llai tebygol o allu gweithio yn y nos oherwydd cyfrifoldebau gofalu.\nFodd bynnag, roedd angen gwirioneddol gan yr heddlu am bobl i weithio sifftiau nos a gweithredon nhw’n gymesur, gan nad oedd unrhyw ffordd arall i annog gweithio’r nos heb gynnig tâl uwch. Felly, roedd yr heddlu wedi gweithredu’n gyfreithlon.\nDiweddarwyd ddiwethaf: 26 Aug 2020


4 Gwaith tîm ac arweiniad: 4.1 Pwysigrwydd arweinyddiaeth - OpenLearn - Open University - CYM_SGC_2a\nMae'r pwyslais cynyddol ar arweinyddiaeth yn seiliedig ar y syniad bod arweinyddiaeth effeithiol yn arwain at ganlyniadau gwell o ran gofal, dysgu a datblygiad plant. Mae Rost (1991) yn disgrifio arweinyddiaeth fel cydberthynas ddynamig rhwng grŵp o bobl, lle mae arweinwyr a chydweithwyr yn cydweithio i sicrhau newid.\nO'r safbwynt hwn, gellir ystyried bod arweinyddiaeth yn broses ddylanwadu ddwyffordd ryngweithiol. Hynny yw, p'un a yw'r ymarferydd unigol wedi'i ddynodi'n 'gyfrifol' neu'n 'rheolwr' ai peidio, gall pob ymarferydd fyfyrio ar ei ymarfer ei hun, rhoi newid ar waith a dylanwadu ar ansawdd y ddarpariaeth. Mae’r syniad o arweinyddiaeth fel proses ryngweithiol yn galluogi pawb sy’n gweithio mewn ysgol – boed hynny fel ymarferwr neu mewn rolau eraill – i gydweithio mewn diwylliant o ddysgu a gwybodaeth a rennir er mwyn sicrhau bod y disgyblion ysgol yn cael addysg ardderchog. Mae gwaith llywodraethwyr yn rhan o'r dysgu a'r wybodaeth a rennir hynny.\nMae datblygu diwylliant tîm yn agwedd allweddol ar arweinyddiaeth. Bydd natur a strwythur y tîm yn amrywio yn ôl cyd-destun y gwaith i'w wneud, ond dylai aelodau'r tîm fod yn gweithio tuag at nodau cyffredin. Mae cyfathrebu a'r strategaethau a ddefnyddir gan arweinwyr ac aelodau timau yn allweddol i'r ffordd hon o weithio.\nGweithgaredd 8: Y gallu i arwain\nMyfyriwch ar eich profiad eich hun o arweinyddiaeth, p'un a yw hynny fel aelod o dîm neu fel arweinydd. Yn y blwch isod, nodwch dri gallu rydych yn disgwyl i arweinydd eu dangos.\nMae arweinwyr yn defnyddio eu profiadau, eu sgiliau a'u galluoedd eu hunain. Mae arweinwyr llwyddiannus yn meddu ar amrywiaeth o alluoedd. Bydd eich rhestr o alluoedd yn seiliedig ar eich profiad eich hun a gall gynnwys rhai o'r canlynol:\ny gallu i gymryd cyfrifoldeb\ny gallu i wneud penderfyniadau hyddysg\nparodrwydd i ddysgu.\nNid yw hon yn rhestr hollgynhwysfawr ac mae'n bwysig cofio y gall unigolion ddangos tystiolaeth o arweinyddiaeth heb feddu ar rôl arwain ddynodedig.\nMae arweinyddiaeth ei hun yn broses dameidiog amrywiol, a roddir ar waith mewn cyd-destun o newid ochr yn ochr â thasgau rheoli o ddydd i ddydd. Mae arweinyddiaeth yn effeithiol os yw'n datblygu arweinyddiaeth aelodau'r tîm. Felly, rôl arweinydd yw annog eraill i arwain eu hunain. Nid gwneud pethau'n haws i'r arweinydd yw diben hyn, ond manteisio i'r eithaf ar ddoniau pawb. Mae arweinwyr yn chware rôl bwysig wrth alluogi ymarferwyr eraill i feithrin y galluoedd angenrheidiol i wella ansawdd y ddarpariaeth. Mae'n bosibl y dylai ymarferwyr geisio mabwysiadu'r rhinweddau arwain a nodwyd gan McCall a Lawlor (2000), sy'n awgrymu y dylai arweinyddiaeth fod yn seiliedig ar weledigaeth:\nRhaid i arweinwyr feddu ar ryw fath o syniad am y dyfodol, y gorwel pell a'r cynllun gweithredu llawn, ac mae angen iddynt feddu ar y gallu i gynnal eu momentwm personol a momentwm y tîm wrth geisio cyflawni'r nod dymunol. Rhaid iddynt hefyd ddangos rhinweddau dynol cyfoethog fel teyrngarwch i genhadaeth, chwilfrydedd, beiddgarwch, ymdeimlad o antur a sgiliau rhyngbersonol cryf, gan gynnwys y gallu i reoli'r rhai sy'n gweithio iddynt mewn modd teg a sensitif. Rhaid iddynt allu eu cymell eu hunain ac eraill, dangos ymrwymiad i'r achos, rhyddhau doniau ac egni eraill, meddu ar hunanhyder ond hefyd agwedd hyblyg a pharodrwydd i ddysgu technegau a sgiliau newydd.\n(McCall a Lawlor, 2000, yn Jones Pound, 2008, t. 1)\nEr mwyn sicrhau darpariaeth addysgol effeithiol mae angen i arweinwyr ac ymarferwyr fyfyrio'n barhaus ar brofiadau'r plant yn eu lleoliad ac, mewn partneriaeth â'u teuluoedd, llywodraethwyr a gweithwyr proffesiynol eraill, ysgogi newid er gwell.\nFfigur 12 Mae arweinyddiaeth yn ymwneud â phennu nodau a gwaith tîm\nMae arweinyddiaeth yn berthnasol i bawb, beth bynnag fo'u rôl yn eu lleoliad. Meddyliwch am rinweddau, sgiliau a galluoedd penodol arweinydd. Isod ceir fersiwn gryno o ddetholiad Reed (2009) o'r rhinweddau, y sgiliau a'r galluoedd personol a all nodweddu arweinydd effeithiol.\nRhinweddau arwain ymarferwyr y blynyddoedd cynnar (Reed, 2009):\ngwybodaeth glir am ei gryfderau a'i wendidau ei hun a'i gydweithwyr\nsicrhau y caiff gwybodaeth am blant a theuluoedd ei throsglwyddo'n effeithiol\ngweithio'n effeithiol mewn partneriaeth\nbod yn flaengar ac yn arloesol; annog cydweithwyr i wneud yr un peth\ndod o hyd i ffyrdd o fyfyrio ar ei ymarfer, ac annog cydweithwyr i wneud yr un peth.\nMae gweithio mewn lleoliadau blynyddoedd cynnar yn dod yn fwyfwy cymhleth ac mae'r rolau'n gofyn am lefelau uchel o wybodaeth a sgiliau gan ymarferwyr ac arweinwyr. Mae Jones a Pound (2008) yn defnyddio'r ymadrodd ‘arweinyddiaeth gynhwysol' gan gefnogi'r syniad bod darpariaeth y blynyddoedd cynnar yn rhy heriol i gael ei chyflawni gan un person yn unig. Mae hyn yn awgrymu bod gan bob aelod o'r tîm cyfan, i raddau amrywiol, ran hollbwysig i'w chwarae. Yn hyn o beth, mae'n bosibl bod arweinydd dynodedig, ond nid oes diwylliant 'arweinydd a dilynwyr' yn y lleoliad – yn hytrach, mae yna ddiwylliant o dîm gyda phawb yn gweithio'n gyfforddus mewn hinsawdd o werthuso a myfyrio.\nUn o nodweddion lleoliad blynyddoedd cynnar yw bod nifer o oedolion yn gweithio fel rhan o dîm. Efallai na fydd ymarferydd sy'n gweithio gartref, er enghraifft, yn ymddangos fel pe bai'n rhan o 'dîm' nac yn 'arweinydd' ond mae'n bosibl ei fod yn gweithio gydag ymarferwyr eraill sy'n gweithio gartref, canolfannau plant a gwasanaethau cymorth lleol. Mae angen sgiliau arwain ar ymarferwyr y blynyddoedd cynnar at nifer o ddibenion, gan gynnwys:\narwain y cwricwlwm\ngweithio gyda rhieni a gofalwyr\ngweithio gyda gweithwyr proffesiynol neu asiantaethau eraill\ngweithio gyda llywodraethwyr\ntrefnu'r amgylchedd dysgu ac amgylchedd yr ysgol.\nBlaenorol 4 Gwaith tîm ac arweiniad\nNesaf 4.2 Pwysigrwydd timau


Cydweithio â Llywodraeth Cymru ar drydedd bont dros Afon Menai\nMae Llywodraeth Cymru wedi symud ymlaen â’u cynlluniau ar gyfer trydedd bont dros Afon Menai.\nCynhaliwyd ymgynghoriad ganddynt yn ddiweddar ar leoliadau posibl ar gyfer y bont.\nMae swyddogion yn awyddus i ddeall a fydd modd i bont gario’r cysylltiad trydan newydd y mae ei angen ar gyfer Wylfa Newydd.\nRydym wedi dal i gydweithio â Llywodraeth Cymru fel y gwyddom beth yw eu cynlluniau diweddaraf. Efallai'ch bod wedi gweld y cyhoeddiad a wnaed yn ddiweddar y byddwn yn cynnal astudiaeth o’r opsiynau ar gyfer defnyddio’r bont. Cewch ddarllen rhagor o wybodaeth gan Lywodraeth Cymru isod.\nMae llawer i’w ystyried o hyd cyn y byddwn yn gwybod a fydd modd rhoi ceblau ar bont newydd.\nMae angen ystyried y costau, materion technegol a’r amseru ymhlith pethau eraill, ac felly rydym yn falch o gael cydweithio â Llywodraeth Cymru i edrych yn fwy manwl ar y materion hyn.\nAr yr un pryd, byddwn yn dal i symud ymlaen â’n cynlluniau presennol ar gyfer twnnel o dan Afon Menai. Mae’n hanfodol ein bod yn gallu darparu cysylltiad dibynadwy erbyn canol y 2020au pan fydd ar ein cwsmer, Horizon, ei angen. Rydym yn dal yn bwriadu cyflwyno ein cais am Orchymyn Caniatâd Datblygu (DCO) i’r Arolygiaeth Gynllunio eleni.\nGallwch chi darllen yr datganiad newyddion o’r Llywodraeth Cymru isod.\nCysylltiad trydan posibl dros y drydedd bont dros Afon Menai\nMae Ken Skates, Ysgrifennydd yr Economi a Thrafnidiaeth wedi cyhoeddi y bydd astudiaeth ddichonoldeb yn cael ei chynnal i ystyried a fyddai’n bosibl cario trydan dros y drydedd bont arfaethedig dros Afon Menai.\nAr hyn o bryd mae’r Grid Cenedlaethol wrthi’n datblygu cynlluniau ar gyfer cysylltiad 400,000 folt newydd rhwng yr is-orsaf bresennol yn Wylfa ar Ynys Môn a’r rhwydwaith trosglwyddo trydan presennol ar dir mawr y Gogledd. Enw’r prosiect yw Prosiect Cysylltu’r Gogledd a bydd yn hwyluso’r gwaith o allforio ynni o orsaf bŵer arfaethedig Wylfa Newydd.\nBydd yr astudiaeth yn cael ei chynnal ar y cyd gan Lywodraeth Cymru a’r Grid Cenedlaethol a bydd yn ystyried cyfleoedd posibl rhwng Prosiect Cysylltu’r Gogledd a thrydedd bont dros Afon Menai dan nawdd Llywodraeth Cymru i weld a fyddai modd defnyddio seilwaith y bont i gario’r Grid Cenedlaethol dros Afon Menai.\nOs bydd ateb ymarferol, bydd yr astudiaeth yn ystyried amserlen ar gyfer y gwaith ac yn asesu ei werth am arian. Mae gan y Grid Cenedlaethol gytundeb â Horizon i ddarparu’r cysylltiad â Wylfa Newydd erbyn canol 2020.\nBydd yr astudiaeth yn cael ei hariannu drwy gam dylunio a datblygu’r drydedd bont, gwerth £3m, sy’n rhan o’r gyllideb ddwy flynedd y cytunwyd arni gan Lywodraeth Cymru a Phlaid Cymru.\nDaeth yr ymgynghoriad i ystyried pedwar opsiwn posibl ar gyfer trydedd bont dros Afon Menai i ben ar 9 Mawrth ac mae’r holl ymatebion yn cael eu harfarnu ar hyn o bryd.\nDywedodd Ysgrifennydd yr Economi a Thrafnidiaeth, Ken Skates: “Mae Llywodraeth Cymru wedi cyhoeddi ei gweledigaeth ar gyfer trydedd bont gyd-ddefnyddio dros Afon Menai, a bydd yr astudiaeth ddichonoldeb hon yn archwilio’n fanwl y cyfleoedd, yr heriau a’r rhwystrau posibl sy’n gysylltiedig â gwireddu’r weledigaeth honno.\n“Wrth gwrs mae’n rhaid i unrhyw ateb fod yn addas i’r diben. Mae’n rhaid iddo ddarparu cysylltiad trydan diogel, diogelu’r amgylchedd a hefyd roi’r gwerth gorau am arian trethdalwyr.\n“Rydyn ni wedi cynnal trafodaethau adeiladol iawn â’r Grid Cenedlaethol i ystyried a allwn ddefnyddio trydedd bont dros Afon Menai i gario pŵer i’r grid cenedlaethol, gan gynnwys o Wylfa Newydd. Mae’r cyhoeddiad heddiw yn gam ymlaen yn y broses archwilio.\n“Mae adeiladu trydedd bont dros Afon Menai yn brosiect sy’n galw am fuddsoddiad sylweddol, a gallai wneud gwahaniaeth mawr o ran diwallu anghenion cymunedau ac ymwelwyr, mynd i’r afael â phroblemau tagfeydd a rhoi hwb i’r economi.\n“Mae gan Lywodraeth Cymru raglen uchelgeisiol i wella’r system drafnidiaeth dros y blynyddoedd nesaf ac mae trydedd bont dros Afon Menai yn rhan allweddol o’n cynlluniau.”\nDywedodd Gareth Williams, Uwch-reolwr y Prosiect dros y Grid Cenedlaethol: “Rydym yn falch iawn o gael cydweithio â Llywodraeth Cymru i archwilio’r posibilrwydd o osod ceblau i gysylltu â Wylfa Newydd dros y drydedd bont hon. Gallai problemau godi fel rhan o’r prosiect megis y rhaglen adeiladu, y gost a materion technegol, a byddwn yn eu harchwilio i weld a allwn eu datrys.\n“Ar yr un pryd, byddwn yn parhau i fynd â’n cynlluniau i adeiladu twnnel yn eu blaen gan fod angen cysylltiad ar ein cwsmer, Horizon, erbyn canol y 2020. Bydd darparu cysylltiad dibynadwy yn brydlon yn hanfodol i sicrhau y gall y Gogledd fanteisio ar y buddsoddiad o filiynau o bunnoedd yn Wylfa Newydd.”